
HORDHAC 


Mahad Allaa leh, naxariistii iyo nabadgelya- 
dii Alle ha ahaadeen nabigayagii Muxammad 
korkiisa, ehelkiisa, asxaabtiisii iyo intii sa- 
maanta ku raacday ilaa maalinta qiyaamaha .. 

Kaddib: 

Waxaynu ogsoonnahay in labada asal ee loo 
noqdo si loo fahmo diinta Islaamka, saldhig- 
gana u ah nolosha qofka muslimka ahi inay 
yihiin Qur'aanka kariimka iyo sunnada dahi- 
ran ee nebiga (SCW).. 

Midka hore ee ah (Qur'aanka) waa hadalkii 
Alla (SWT); midka labaadna oo ah sunnada 
ama xadiiska nebiga hadba kan loo yaqaan 
wa tusaalooyinkii nebiga (SCW) ee waajibka 
ah in la raaco, siduu Allahii casiiska ahaa 
yiri: 

" Wixii uu Rasuulku idin siiyana ee amar ah 
qaata wixii uu idinka reebayna ka hara" 

Sunnaduna waa tan bayaanisa Qur’aanka, 
dhammeystirkana u ah hanuunka iyo kheyrka 
xagga Rabbigeen inoo laga soo dejiyey. 

Qofkuna hadduusan darsin Sunnada kama 
qaadan karo suurad dhan ee sax ah axkaamta 
diinta, mana fahmi karo xaqiiqda Islaamka 
iyo kheyrka ku laran.. 

Sidaa awgeed ayaa waxaa ii muuqatay inaan 
walaalaheen Soomaaliyeed u soo gudbinnaa 
qaybo ka mid ah axaadiistii nabigeennii 
suubbanaa (SCW) oo afkooda hooyo ugu tar- 
juman, si looga haqabtiro baahida ka haysata 
xagga axaadiista Rasuulka (SCW).. 

Waxayna doorashadu ku dhacday inaynu ku 
billowna daabacaadda iyo fidinta kitaabkan 
uu qoray walaalkeen Sh. Cabdul Raxmaan 
Xuseen Samatar, kaddib kolkaan naqtiimay 
kitaabka; wixii khaladaad ahina aan ka saa- 
ray. Kaddibna waxaan jecelnahay inaan soo 
saamo kitaabka Riyaadu-Saalixiinka uu qo¬ 
ray al-Imaam Anawawi isagoo af Carabi - 
Soomaali ah, haddana aannu ku howlanna- 
hay.. 

Waxaana suurta gal ah in Ilaahay kheyrka 
ina waafajiyo oo aan dadaalka meesha ka sii 
wadno oo qaybo kale ee xadiiska Rasuulka 
soo saamo sida saxiixul Bukhaariga iyo 
Muslim.. 

Waxaan u rajeynaynaa dadweynaha Sooma- 
liyeed inay ka faa’ideystaan, kuna carnal fa- 
laan mabaadida toosan ee Rasuulkeennu 
(SCW) inoogu yeerayo.. 

Allaana u wakiilannay inuu wax ka dheef- 
siiyo walaalaheen dadaalkayaga, innagana 
innaga aqbalo camalkayagan, kana dhigo 
mid khaalis u ah Wajigiisa kariimka ah. 

Naxariistii iyo nabadgelyadii Allana ha ahaa- 
deen nabigeennii Muxammad korkiisa, ehel- 
kiisa, asxaabtiisa, iyo intii samaanta ku raac- 
day ilaa maalinta qiyaamaha. ( Aamiin.. 
Aamiin ..Aamiin).. 

Cabdulcasiis Xasan Yacquub 

HORDHACA TARJUMAHA BUUGGA 

Wuxuu ku sheegay mu'allifka kitaabkani al- 
Imaam Nawawi, gogoldhiggii ugu horreeyey 
inuu jiro xadiis aan sugneyn oo leh: 

" Qofkii xafida 40 Xadiis, waxaa la soo bixi- 
nayaa qiyaamaha isagoo shahiid ah oo sha- 
faaca qaaadaya, waxaana lagu yiraahdaa: 
Jannada ka gal irridda aad doonto." 

Marka culumo tobnaad dhan ayaa uruiyey 
afartameeyo xadiisyo, si ay dadka ugu fiidu- 
daato inay xafidaan, laakiin, waxay xuleen 
badankoodu xadiisyo hal mowduuc ka had- 
laya, qaar waxay ka allifeen xagga caqiidada, 
qaama xagga jihaadka, qaama xagga aadaab- 
ta iyo airimo kale oo fara badan. 

Marka waxaan goostay inaan afartan xadiis 
ururiyo anigoo ku dayanaya culumadaas fa- 
raha badan oo arrimahaas oo dhan wada koo- 
baya. Xadiis kasta oo ka mid ah kuwaan aan 
soo xulay waa saldhig weyn oo ka mid ah 
asaaska diinta Islaamka, culumaduna ku til- 
maameen inay murtida Islaamku ku dhan 

tahay ama Islaamka barkii ama waaxdii.. 
waana xadiisyo dhammaan wada saxiix ah 
oo sugan. 

Sida dhabta ah arrimahaas al-Imaam Nawawi 
ku tilmaamay kitaabkan waa xaqiiqo dhab 
ah, waana arrimahaas waxa igu xambaaray 
inaan kitaabkan u soo tarjumo af Soomaaliga 

Waxaan la kulmay dhallinyaro badan oo af 
Soomaliga si wacan u taqaanna, laakiin, af 
carabigu ku cuius yahay, isla markaan aad 
uga fiirsadayna kitaabka ugu habboon ee fik- 
rad run ah oo fudud ka siinaya diinta Islaam¬ 
ka ayaan ku qancay in kitaabkani kaalintaa 
buuxin karo, sababtoo ah wuxuu kulansaday 
axaadiis ka hadleysa arrimo badan oo qofka 
iyo bulshadaba si qoto dheer u saameyneysa 
sida axaadiista ka hadleysa tiirarka Islaamka, 
Iimaanka, iyo Ixsaanka, sida niyada, daacad- 
nimad, hagar la'aanta iyo inaan lagu labin ca- 
malka Ilaahay loola jeedo wax aan sharcigu 
farin. 

Axaadiis kale waxay ka hadleysaa waaji- 
baadka qofka ka saaran bulshada uu ku nool 

yahay, sidii uu u gudan lahaa waajibaadkaas 
iyo haddii uu guto abaalgudka uu leeyahay.. 

Axaadiis kale waxay ka hadleysaa sida xiriir- 
ka bulshadu ku toosi lahaa, waxayna tilmaa- 
meysaa wixii bulshada isu soo dhoweyn la¬ 
haa ee ku xambaaraya xubnaha bulshada 
inay is-afgartaan oy wax wada qabsadaan. 

Axaadiis kale waxay ka digeysaa waxyaala- 
ha isku diraya dadka ee kala geynaya ama 
colaad iyo uur xumo isugu abuuraya iyo dhi- 
baatada uga imanaysa kala tagga iyo is- 
khilaafka if iyo aakhiraba. Waxaa jirta axaa¬ 
diis kale oo kala qeexaysa jidka toosan iyo 
kan qalloocan ama xaqa iyo baadilka, iyo qof 
kastaba abaalgudka uu helayo hadba jidka uu 
raaco. 

Waxaa jirta oo kale axaadiis ka hadleysa an- 
shaxa iyo aadaabta fiican ee ku habboon 
ruuxa rumeysan diinta Islaamka iyo sida uu 
ula dhaqmayo dadka xiriirku dhex marayo 
iyo arrimo kale oo ku baahsan oo lala kulmi 
doono marka la akhristo. 

Sida dhabta ah waa kitaab mudan in la xafid- 
siiyo dhallinta soo koreysa, waxaanna filayaa 
qofkii si fiican u fahma inuu wax weyn ka 
tari doono dadnimadiisa iyo aayatiinka nolo- 
shiisa inta uu jiro.. 

Xagga tarjumada waxaan isku dayay inaan 
aad ugu soo dhoweeyo garaadka dadka aan 
aqoon qoto dheer u laheyn diinta.. 

Xagga sharaxa marka hore waxaan fasiray 
ereyada Rasuulka laga soo weriyey oon af- 
Soomaali ku tarjumay. Kaddibna waxaan 
sharxay macnaha guud ee xadiiska loola jee- 
do, waxaan ugu dambeysiiyey faa'idada xa¬ 
diiska laga qaadan karo. 

Mama ma halmaami karo ugu dambeyntii in¬ 
aan u mahad-celiyo dadkii ka qayb qaatay 
sida kitaabkani ifka loogu soo saari lahaa. 
Waxaan Ilaahay uga rajeynayaa in uu ku 
abaal mariya guul waarta.. 


Sh. Cabdiraxmaan Xuseen Samatar 

XADIISKA KOOWAAD 
MIISAANKA CAMALKA WAA NIYADDA 

Waxaa laga wariyey Amiirkii Mu’miniinta Cumar 
ibn al-Khaddaab, Allaha ka Raalli Noqdee: inuu 
yiri, waxaan maqlay Nebiga (s.c.w.) oo leh: 

Camalku waxaaa saldhig u ah niyadda, 
qof kastaana wuxuu helaa niyaddiisa, 
marka qofkii u hijrooday llaahay dartii iyo 
Rasuulkiisa wuxuu helayaa ajar llaahay. 
Qofkii u hijrooda inuu adduunyo helo ama 
gabar uu rabo guurkeeda, isna waxaa lagu 
abaalmarinayaa niyadiisa oo llaahay ka 
sugi maayo abaalgud”. 

Waxaa weriyay al-Bukhaari iyo Muslim. 

S H A R A X A 

Niyadda waxaa looga jeedaa marka qofku shaqo 
qabanayo, wuxuu ula jeedo ama u qasad leeyahay, 
marka niyaddu waa saldhigga camalka qofka 
muslimka ah, waana miisaanka camalka lagu 
qiyaaso, marka haddii niyaddu saafi tahay oo 
Lillaahi loola jeedo, rasuulkii Allana howshaa lagu 
raad raacayo, camalkii waa ansaxay, haddiise wax 
kale lagu dheeho, ama aan rasuulkii lagu raad 
raaceyn, camalkii waa buray. 

Hijradu waxay ahayd in markii gaaladu haysatay 
Makka iaga tago oo lagu biiro xarunta Islaamka ee 
Mediina, taana waxaa loola jeeday in qofku ka 
guuro meesha aanrnt ku haysan inuu ugu dhaqmo 
Diinta Isiaamka si xurriyad ah. 

FAA’IDADA XADIISKA 

Wuxuu noo faa’ideynayaa xadiiskani arrimaha soo 
socda: 

1 . Inaan camalku ansaxeyn niyad suubban la'aan. 

2. In qofka Iaga abaalmariyo camalka uu niyad 
wanaag u falo, shareecadana waafaqsan . 

3. Camalka Alla aqbalayo inuu yahay kan isaga 
dartii loo falay hagar la’aan, shareecadana 
waafaqsan. 

4. Qofkii camalkii uu falay ee shareecada 
waafaqsanaa ku dara is tus—tus ama uga gogol leh 
camalkaa adduun ku hel, ama ha lagu ammaano ee 
magac iyo maal doon ah waxaa buraya ajarkiisa oo 
llaahay waxba ka sugi maayo. 

XADIISKA 2aad 


TIIRARAKA ISLAAMKA 


Waxaa laga weriyey sidoo kale ‘Cumar (Allaha ka 
raalli aoqdee), inuu yiri: 

Maalin maalmaha ka mid ah annagoo 
Nebiga(SCW) la fadhinna ayuu nagu soo 
baxay nin aad u dhar cad aadna u tima 
madow oo aanay ka muuqan astaan safar 
nin yaqaanna nagu jirin, ilaa uu Nebiga 
ag—fariistay, markaasuu jilbaha jilbaha u 

saaray, baabacooyinkiisana kor saaray 
bowdada Nebiga (s.c.w.) markaasuu ku yiri: 
Muxammadow ii sheeg Islaamka. 
Markaasuu Rasuulkii Alta (s.c.w.) yiri: 
Islaamku waa inaad qirto inaan ilaah jirin 
xaq lagu caabudo Alla ma ahee, Nebi 
Muxammadna Rasuulkii Alla yahay, inaad 
oogtid salaadda, bixisid sakada, soontid 
bisha Ramadaan iyo u xajidid -Baydka Alla 
haddii aad awooddid. Markaasuu yiri: Run 
baad sheegtay, markaasaan la yaabnay 
ninka wax warsanaya ee haddana leh run 
baad sheegtay. Haddana wuxuu ku yiri: li 
sheeg iimaanka. Markaasuu yiri: limaanku 
waa inaad rumeysid Alla iyo malaa’iktiisa, 
Kutubtiisa, Rusushiisa, maalinta 
qiyaamaha iyo Qaddarka Alla shar iyo 
kheyrba. Wuxuu yiri: Run baad sheegtay. 
Wuxuu yiri: Haddana ii sheeg ixsaanka. 
Wuxuu yiri: Ixsaanku waa inaad Alla u 
caabuddid sidii adigoo arkaya, maxaa 
yeelay, haddii aadan arkeyn isagaa ku 

arkaya. Wuxuu yirirliga warran saacaddu 
markay dhacayso. Wuxuu yiri Nebiga 
(s.c.w.): Kaagama war rooni. Wuxuu yiri: 
liga warran calaamadaha lagu garto 
markay soo dhowaato. Wuxuu ku 
jaawaabay: In addoontu dhasho 
sayidkeeda iyo in dadka kabaha la’ ee 
qaawan ee saboolka iyo reer baadiyaha ku 
tartamaan sara—dhis. Markaasuu iska 
tegey. Markii Nibigii Cabbaar aamusnaa 
ayuu yiri: Cumarow, ma garanaysay ninkii 
wax warsanayey? Markaasaan iri: Alla iyo 
Rasuulkiisaa og. Wuxuu yiri Nebiga 
(s.c.w.): Wuxuu ahaa Jibriil, oo idiinku 
yimid inuu idin baro diintiinna. 

Waxaa we riyey Muslim. 

SHARAXA XADIISKA 

Xadiiskani wuxuu koobay saldhigyadii Diinta 
Islaamka oo ah tiirarka Islaamka, tiirarka iimaanka 

iyo daacadnimada. Marka irridda laga gefayaa 
Diinta Islaamka waa inaad qirto ikhtiyaarkaada, in 
ilaah jirin xaq lagu caabudo Alla ma ahee, in Nebi 
Muxammed Rasuulkii Alla yahay. Tiirka labaad ee 
Diintu waa salaadda, qofkii ka tagaana waa qof Alla 
ku kufriyey. 

Tiirka 3aad waa in la bixiyosakada, qofka leh xoolo 
ay ka waajibtay. Tiirka 4aad waa in la soomo bisha 
Ramadaan oo laga reebtoomo cuntada, cabidda 
iyo galmada u dhexeysa ragga iyo haweenka, laga 
billaabo waaberiga ilaa qorraxdu ka dhacdo. 

Tiirka 5aad waa inaad u Xajidid Beydka Alla ee 
Makka ku yaalla, waxaana laga rabaa tiirkan qofka 
awoodda u leh. Marka tiir kasta oo ka mid ah 
Shantaa, wuxuu ku fadhiyaa saldhig weyn oo leh 
xididdo furuuc badan, haddaad si faahfaahsan u 
rabtid, waxaad ka heli kartaa kutubaha fiqiga. 

Tiirarku iimaanku iyagu waa lix (6) oo kala ah: 

(1) Inaad rumeyso si dhab ah u ictiqaadiso jirista 
iyo midnimada Alla, 

(2) Inaad rumeyso jirista malaa’ikta oo ah khalqi 
llaahay ka uumay nuur oo innaga duwan, 

(3) Inaad rumeyso in llaahay kutub hanuun iyo 
iftiin gudcurka nolosha looga baxo ah soo dejiyay 
ee uu u dambeeyey laguna khatimay kitaabka 
Qur’aanka, 

(4) Inaad rumeysid in llaahy rusul soo diray, ee uu u 
dambeeyey laguna khatimay nebigeennii 
suubbanaa Muxammad (S.C.W). 

(5) Inaad rumeysid maalinta xisaabta, oo ah inay 
jirto, maalin la xisaabi doono dadka waxay faleen, 
dhimashada kaddib la soo saari doono lagana 
abaal marin doono waxay geysteen samaan iyo 
xumaan. 

(6) Inaad rumeysid dhacdooyinka ka dhacaaya 

dunida inay yihiin wax llaahay qaddaray shar iyo 
kheyrba. 

Tiirarka iimaanku waa carnal qalbiga ku xiran 
qofka iyo llaahay un baa og inuu run sheegay iyo in 
kale, mana laha furuuc badan oo muuqaneysa sida 
tiirarka Islaamka. 

Arrinta 3aad ee saldhigga islaamka, waa ixsaanka, 
waxaan dhihi karnaa waa dhuuxa islaamka. Haddii 
aanu geed dhuux laheynna isma taagi karo marka 
ixsaanka waxaa loola jeedaa in ay qofka dhab ka 
tahay rumeynta Diinta Islaamka waa inuu si daacad 
iyo hagar la’aan ah ugu camalfalo sharciga 
Islaamka. 

Waa inuu Alla u caabbudo sidii asagoo hortaagan, 
maxaa yeelay, haddii aanu qofku arkeyn llaahay 
asagaa arkaaya. 

Markii saldhigyadii Islaamku dhammaadeen ayuu 
warsaday Jibriil Nebigii (s.c.w.) waqtiga 

qiyaamuhu kacaayo. wuxuu ugu jawaabay: 
kaagama war rooni. Sababtoo ah waa arrimaha 
cilmigooda llaahay la keli noqday oo aanu u 
sheegin khalqigiisa, halkaa waxaan ka ogaaneynaa 
dadka isku shuqliya inay wax ka sheegaan 
cilmi—qeybka, sida kuwa dhaha dunidu waxay 
jireysaa 7.000 oo sano ama 4.000 iyo shey iwm., 
iney sheeko baraley tahay. 

Wuxuu warsaday haddana Jibriil astaamaha lagu 
ogaado in Qiyaamuhu dhow yahay. wuxuu 
sheegay Nebigu (s.c.w.) in astaamaha ay ka mid 
yihiin: In addoontu sayidkeeda dhasho, waxay ku 
fasireen culamadu inay badan doonaan carruurta 
waalidkood ku caasi noqonaaya oon u aabbo 
yeeleyn xurmada, sharafta iyo xannaanada 
waalidku ka mudan yahay carruurtooda,ilaa ay ka 
gaaraan heer ay ula dhaqmaan hooyadooda sidii 
addoon ay leeyihiin ama qof ciidan ah oo u 
shaqeeya. Waxaa ka mid ah calaamadaha 
saacadda in dadka reer baadiyaha ah ee cayrta ah 
ay qabsan doonaan magaalooyinka kuna tartami 
doonaan saraha dhaadheer isuguna faani 
doonaan. 


22 



FAA’IIDADA XADIISKA 


1. Waxaa lagu koobay xadiiskan saldhigyadii 
Diinta Islaamka. 

2. Waxaa lagu sheegay in waqtiga Qiyaamuhu kici 
doono Alla oo keliya og yahay haddii cid loo sheegi 
lahaa waxaa loo sheegi lahaa Malaku—Jibriil iyo 
Nebi Muxammad (s.c.w.). 

3. Qofka Muslimka ah waxaa ku habboon inuu ku 
dadaalo nadaafadda dharkiisa iyo heybaddiisa 
sida Jibriil u soo labbistay oo kale. 

XADIISKA 3aad 


DHIDIBBADA ISLAAMKA 

Waxaa laga wariyey Abuu Cabd ar-Raxmaan 
‘Cabullaah ibn Cumar-ibn al-Khaddaab— Ailaha 
ka raalli noqdee — inuu yiri: Waxaan maqlay 
Rasuulkii Alla (s.c.w.) oo leh: 

Waxaa lagu dhisay Islaamka Shan dhibdib 
oo kala ah: 

(1) Qiridda in ilaah jirin xaq lagu caabudo 
Alla ma ahee, Nebi Muxammadna Rasuulkii 
Alla yahay. 

(2) Oogidda salaadda. 

(3) Bixinta Sakada. 

(4) Soomidda Bisha Ramadaan. 

(5) Gudashada Xajka. 


Waxaa weriyey al-Bukhaari iyo Muslim. 



S H A R A X A 


Xadiiskan wuxuu la mid yahay xadiiska labaad 
qaybta ku saabasan arkaanta Islaamka, marka 
shantaasi dhidib, waa shantaa tiir ee qofka loogu 
aqoonsan karo inuu ka mid yahay bulshada 
Muslimka ah. Muslimnimada runta ahna waa 
hadba sida qofku ugu dhaqmo shantaa tiir iyo 
waxyaalaha la xiriira. 

XADIISKA 4aad 


ABUURISTA AADAMIGA 

Wuxuu yiri Abuu Cabdir-Raxmaan Cabdullaah ibn 
Mascuud (Allaha ka raalli noqdee): Waxaa noo 
xadisay Rasuulkii Alla (s.c.w.) isagoo ah runle la 
rumeeye oo wuxuu yiri: 

Qofka waxaa lagu uruuriyaa caloosha 
hooyadii isagoo candhuuf yar ah 40 
maalmood intaa in la’egna, wuxuu 
ahaanayaa xinjir yar, intaa in la’egna wuxuu 
noqonayaa waslad yar oo hilib ah, 
markaasaa loo soo dirayaa malag wuxuu ku 
afuufayaa nafta waxaana la farayaa afar 
eray oo kala ah: inuu qoro arsaaqadiisa, 
cimrigiisa, shaqadiisa iyo inuu yahay 
shaqaabad ama saciid. Waxaan ku dhaartay 
Allahaa aan ilaah kale jirin xaq lagu 
caabudo isaga ma ahee; qofku wuxuu 
falayaa camalka reer jannaadka ilaa uu u 
jirsado in xusul ah, markaas hadduu yahay 

qof loo qoray Naarta, Wuxuu falayaa 
camalka reer—naareedka, markaasuu 
gelayaa Naarta. Ama qofku wuxuu falayaa 
camalka reer—naareedka ilaa uu u jirsado 
in xusul ah, marka hadduu ahaa qof loo 
qoray Jannada wuxuu falayaa camalka 
reer—Jannaadka, markaasuu gelayaa 
Jannada. 

Waxaa weriyay al-Bukhaari iyo Muslim. 

S H A R A X A 

Xadiiskani wuxuu caddeynayaa heerarka kala 
duwan ee qofku marayo inta uu caloosha ku jiro, 
heerka ugu horreeya waa isagoo dhibtc candhuuf 
ah ayuu gelayaa minka hooyada, muddo 120 beri 
ah ayey isu beddelaysaa cad yar oo hilib ah oo in 
mar la goosto la’eg. Marka ay 4 bilood u 
dhammaato ayaa lagu abuurayaa nolosha 
Aadannimada iyo suuraddiisa, isla markaa Allahii 
aan cilmigiisu xuduudda laheyn oo og qofkaasi 

wuxuu ku kici doono shar iyo kheyr ayaa wuxuu 
amrayaa in la qoro xaal nololeedka qofkaa iyo 
wuxuu abaalmarin mudan doono, arrimahaasna 
waxaa fulinaya malaggii Alla u xilsaaray. 

Waxaa kale oo xadiiskani na tusinayaa inaan 
Naarta iyo Jannada loo kala dhoweyn oo ay ku 
xiran tahay khaatuma kheyrka, waxaa la arkaa in 
qofku gaal ama faasiq yahay, laakiin, marka 
geeridiisu soo dhowaato iska islaamo ama tooba 
keeno hadduu caasi yahay. 

Haddaba waxaa la gudboon qof waliba inuu 
llaahay baryo, inuu khaatimadiisa kheyr ka dhigo. 

FAA'IIDADA XADIISKA 

1. Xaaladaha kala duwan oo qofku ku marayo 
uurka hooyadi. 

2. llaa4bilood lagagaaro inaan qofkalaguabuurin 
ruuxda Aadannimada. 

3. Kheyrka iyo shartu sidey isugu dhow yihiin. 

XADIISKA 5aad 
BIDCADA 

Waxaa laga weriyay hooyadii Mu’miniinta Umm 
Cabdullaah Caa’isha (Allaha ka raalli noqdee) inay 
tiri: wuxuu yiri Rasuulkii Alla (s.c.w.): 

Qofkli amarkayagan ku soo dara waxa aan 
ka mid ahayn isagaa lagu celinayaa. 


Waxaa Weriyay al-Bukhaari iyo Muslim 

S H A R A X A 


Xadiiskani wuxuu caddeynayaa qofkii ka leexda 
Jidkii Alle iyo Rasuulku jideeyeen inuu baadi 
yahay Xadiiskani waa udubbada ugu waaweyn ee 
Islaamka, wuxuu ka digayaa in Diinta lagu soo daro 
wax aan ka mid ahayn, ama laga naaqusiyo, ama la 
beddelo ama la qalloociyo. Sababtoo ah Diinta 
Islaamku wey dhammeystiran tahay oo llaahay baa 
abyay, marka qofkii wax ku soo daraya ama ka 
naaqusinaya wuxuu ka dhigan yahay qof leh 
anigaa llaahay ka aqoon badan oo waxaanu 
sheegin baan Diinta ku darayaa, ama wuxuu 
sheegay baan ka goynayaa. Waxyaalaha laga 
digaayo in diinta lagu soo dirriyo ama laga 
naaqusiyo ma aha oo keliya cibaadada ee waa 
farac kasta oo ka mid ah Diinta Islaamka sida 
macaamilaadka Nikaaxa, Usluubta, Anshaxa, 

Xiriirka Bulshada, xuquuqdooda iwm. Haddaba, 
qofka muslimka ah ee ku carnal fala masalo aan 
sharciga ku dhisneyn abaalkiisu waa in camalkiisu 
buro oon laga ajar—siin, weliba waxaa la arkaa 
inuu ku dambaabo ama diintaba kaga baxo falalka 
qaarkood. 

Haddaba, waxaa waajib ku ah qof kasta oo muslim 
ah inuu hubsado in camalkiisu sharciga waafagsan 
yahay iyo in kale. Waxaana jira miisaan lagu 
qiyaaso camalka oo ah sida uu Nebigu (s.c.w). iyo 
asxaabtiisu ugu camalfali jireen mas’alada 
hortaalia. waxaad heleysaa jawaab saxiix ah oo 
laga soo weriyay Nebigii iyo Asxaabtiisii. Haddaba, 
waa in laga digtoonaado bidcada iyo sheekada 
ku—tiri—ku—teenka ah ee loo ekeysiinayo diinta 
laguna khawiyeysiinayo dadka ma—kastada ah 
ama aqoonta gaaban xagga diinta. 

FAA’ilDADA XADIISKA 

1. Mas'ala kasta oon sharciga ku fadhin waa 
baadinnimo; 

2. In laga digtoonaado bidcada; 


3. In qofku falkiisa ku miisaamo sharciga islaamka; 

4. In la barto diinta si loo kala saaro bidcada iyo 
sunnada; 

5. In diintu dadka ku filan tahay oo laga deeqtoon 
yahay bidcada. 

XADIISKA 6aad 


KA DHEERAANSHAHA SHUBHADA 

Waxaa laga weriyay Abuu—Cabdullaah an- 
Nucmaan ibn Bashiir (Allaha ka raalli noqdee), 
inuu yiri waxaan maqlay Rasuulkii llaahay (s.c.w.) 
00 leh: 

Xalaashu waa caddahay, xaaraantuna waa 
caddahay, waxaana jira arrimo murugsan 
00 aan xalaal iyo xaaraan midna ku 

caddeyn, dadka badankiisuna ka warqabin, 
marka ninka ka dhowrsada arrimahaa 
shakigu ku jiro waxaa u badbaaday diintiisa 
iyo sharafkiisa, ninkii arrimaha shakiga ku 
dhacaana waa nin ku dhacay xaaraan oo 
kale sidii nin xoolo u foofiyay meel seero 
agteed ah, waxaa looga baqaa in xooluhu 
seerahaa u dhacaan oo ay daaqaan. 
Hooyaay! ogaada in Boqor kasta leeyahay 
seero ama xirmooyin, seeraha llaahayna 
waa waxa uu xaaraantimeeyey. 

Hooyaayogaada in jirka ay ku jirto waslad 
hilib ah oo haddii ay hagaagto jirkoo dhan 
baa hagaagaya, haddii ay xumaato jirkoo 
dhan baan xumaanaya. Ogaada taasi waa 
qalbiga. 


Waxaa weriyay al-Bukhaari iyo Muslim 



SHARAXA 


Xadiiskani waa saldhigga cilmiga fiqiga ee lagu 
qeaxay xalaasha iyo xaaraanta, waxaanu xadiisku 
inoogu qaybiyey waxyaalaha innaga hor imaanaya 
inaaney ka baxsaneyrr saddex xaalo midkood. 

1. Wax lagu caddeeyay xaaraannimadiisa. 

2. Waxa la caddeeyay xalaalnimadiisa. 

3. Waxa laga shakiyay inuu xalaal yahay iyo inuu 
xaaraan yahay. 

Marka labada hore muran kama joogo, waxaase 
xadiisku tilmaamay wixii laga yeeli lahaa xaaladda 
seddexaad, weaxaanu amray in laga dheeraado 
shubhada intii lagu dhici lahaa xaaraanta. 

Wuxuu ku matalay shubhada nin xoolo u foofiyay 
beero soohdintood, wuxuu halis u yahay in 
xooolihiisu beeraha u dhacaan oo ay daaqaan, 

halkaana waxa ka dhacaya in ninkii beertiisa la 
daaqay dagaal ku qaado ninka xoolaha la jiray, 
marka si dagaalka looga nabadgalo waa in xoolaha 
laga dheereeyo soohdinta beeraha. Haddaba, 
beerta llaahay waa waxa uu xaaraantinnimeeyey, 
ninkii beertaa u dhacaana waa inuu isu diyaariyo 
dagaalka llaahay. 

Waxaa kaloo xadiisku sheegay in qofka gudihiisa 
laga hoggaamiyo, haddii. qofka hoggaaankiisa 
guduhu toosnaado qofkuna waa toosayaa, haddii 
hoggaanka guduhu qalloocdo qofkuna waa 
qalloocanayaa. Haddaba, hoggaanka guduhu 
muxuu yahay? hoggaanka guduhu waa Qalbiga. 
Marka waa inuu qofku ku dadaalo siduu qalbigiisa 
uga dhigi lahaa mid saafi ah oo toosan. 

FAA’IIDADA XADIISKA 

1. Kata soocidda xalaasha, xaaraanta iyo 
shubhada, 


37 



2. In shubhada laga dheeraado si looga nabadgalo 
xaaraanta, 

3. In qofku hagaajiyo qalbigiisa kana nadiifiyo 
xinka, xasadka, calool ku—haynta i.w.m. 

XADIISKA 7aad 
WAANADA 

Waxaa laga weriyay Abuu—Ruqayya Tamiim ibn 
Aws ad-Daarii (Allaha ha ka raalli noqdee), in 
Nebigu yiri (s.c.w.): 

Diintu waa waano, waxaannu niri ‘ayuu u 
yahay? Wuxuu yiri: wuxuu u yahay Alla iyo 
Kitaabkiisa, iyo Rasuulkiisa, iyo madaxda 
muslimiinta iyo dadweynahaba. 

Waxaa weriyay Muslim. 

S H A R A X A 

Xadiiskani wuxuu ka hadlayaa qiimaha weyn ee 
waanadu ku leedahay Diinta Islaamka, Diintu 
waxay waano u tahay llaahay waxaa looga jeedaa: 
in la aqbalo waanadiisa uu dadka ugu yeeray, in la 
rumeeyo keli ahaantiisa, in lagu sheego wuxuu 
isagu isku tilmaamay, lagalana haro shirkiga ama 
wadaajinta cibaadada, xaqa llaahayna aan cid kale 
la siinnin, nicmaduu kuugu deeqay aan cid kale loo 
tiirin. 

Wuxuu diinku waana u yahay Kitaabka llaahay: in 
la rumeeyo inuu yahay kitaab ka soo degay xagga 
llaahay, kaddibna la xurmeeyo laguna carnal falo. 

Wuxuu diinku waano ugu yahay Nebiga (s.c.w.) in 
la rumeeyo inuu yahay Rasuulkii llaahay u soo 
diray dadka lana rumeeyuo wuxuu sheego oo 
dhan, lana raaco awaamiirta uu faro, lagana 
dheeraado wuxuu reebo. 

Madaxda Muslimka wuxuu diinku waano ugu 
yahay waa in xaqa loogu gargaaro wixii gefef ama 
qallooc ah lagu baraarujiyo amarrada ay soo 
saaraan oo ay dadka ugu daneynayaan, 
shareecadana waafaqsan in la fuliyo, inaan loo 
baarin ceebo, inaan laga faafin dacaayad dadka 
nacsiisa iyo in lagu gacansiiyo mashaariicda lagu 
hormarinayo danaha ummadda iyo inaan ammaan 
been—been ah iyo munaafaqnimo lala hoos roorin. 

Dadweynaha wuxuu waano ugu yahay in lagu 
hunuuniyo xaqa, in wax la baro, kuwa qalloocan in 
looga digo xumaanta, kuwa jaahilka ah wax la baro 
iwm.. Marka diinkuba wuxuu ku hirgeli karo waa 
waano iyo wax isu sheeg. 

FAA’IIDADA XADIISKA 


1. Wuxuu na tusayaa in waanadu qiimo weyn ku 
leedahay Diinta Islaamka, 

2. Waanada llaahay waa in la aqbalo wuxuu 
ummaddiisa ku waaniyay, 

3. Waanada Rassulka waa in la rumeeyo lana raaco 
jidka uu inoo jideeyay, 

4. Waanada kitaabka waa in lagu camalfalo, 

5. Waanada Madaxda waa in lagu caawiyo fulinta 
xaqa, 

6. Waanada dadweynaha waa in la hanuuniyaa. 

XADIISKA 8aad 


XURMADA MUSLIMKA 


Waxaa laga weriyay ibnu Cumar A(llaha ka raaili 
noqdee), inuu yiri Nebigu (s.c.w.): 

Waxaa lay amray inaan dadka la jihaado 
ilaa ay ka qiraan midnimada Alla iyo inuu 
isaga keliya yahay ilaaha xaqa ah, wixii ka 

soo haraana ee la caabudu ay ylhlin ilaahyo 
been iyo baadll loogu hoggaansan yahay ee 
aan xaq aheyn, in laga hortagona ay waajib 
tahay, waxaa sidoo kale nebiga la amray iyo 
ciddii rumeysayba inay ku jihaadaan dadka 
ilaa ay ka qiraan Nebinnimada Rasuulka 
llaahay, salaadda tukadaan, sakadana 
bixiyaan. Haddii ay sidaa yeelaan waxaa 
badbaadaya dhiiggooda, iyo maalkooda 
wixii aan ka aheyn xaqa islaamka, wixii 
intaa ka dheeraada llaahay baa ka 
xisaabaya.” 

Waxaa weriyey Bukhaari iyo Muslim. 

S H A R A X A 


Xadiiskani wuxuu inoo sheegfty Saldhigyada 
Islaamka uqu waaweyn iyo in qofkii diida iaia 
jihaadayo, dhiiggiisa iyo maalkiisuna inay xalaal u 
yihiin Imaamka Muslimiinta, ninkii intaa laga 
helose waa xaaraan in dhiiggiisa la daadiyo iyo in 

xoolahiisa la dhaco. Xaqa islaamka waxaa looga 
jeedaa ku dhaqanka xeerka islaamka, sida bixinta 
xuquuqda lagu yeesho xoolahiisa iyo naftiisa, ka 
dheeraanshaha dembiyada waaweyn iyo guud 
ahaan dhowridda sharciga. Qofka sidaa muuqata 
ugu dhaqma diinta islaamka haddii si hoos ahaan 
ah uu ku kaco waxyaalaha ku reeban diinta, llaahay 
baa la xisaabtami doona, innagu waxaan kula 
dhaqmeynaa sida inooga muuqata, haddiise uu 
muujiyo Islaamnimo hoosna ku qarsado gaalnimo 
ama manaafaqnimo.innagushaqo kuma lihin, waxa 
u qarsoon waxaan ula dhaqmeynaa muslimnimo 
toosan. 


FAA’IIDADA XADIISKA 

1. In lala jihaado Cadowga Islaamka, ilaa ay ka 
islaamaan, ama ay cahdi la galaan imaamka 
musiimka; 

2. Ninka ka taga salaadda, ama diida sakada wuxuu 
la mid yahay gaalada cadawga u ah islaamka; 

3. In qofka muslimka dhiiggiisa iyo maalkiisaba ay 
xaaraan yihiin in lagu xadgudbo; 

4. Dhiigga qofka muslimka ah in la daadiyaa waa 
xaaraan, xoolihiisa in la dhacaana waa xaaraan; 


5. Qofka Islaamnimada muujinaaya waa laga 
aqbalayaa wixii u qarsoon llaahay baa loo tala 
saaranayaa. 

XADIISKA 9aad 


QOFKA LAGUMA WAAJIBIYO WAX KA 
SARREEYA AWOODDIISA 

Waxaa laga weriyay Abuu—Hureyra CAbd ar- 
raxmaan ibn Sakhar (Allaha ha ka raali noqdee), 
inuu yiri: waxaan maqlay Rasuulkii Alla (s.c.w.) oo 
leh: 


Waxaan idinka reebo ka dheeraada, 
waxaan idin faray la imaada intaad awoodi 
kartaan, waxa halaagay dadkii idinka ka 
horreeyey su’aal badnaan iyo khilaafkii 
Nebiyadooda.” 

Waxaa weriyay Bukhaari iyo Muslim. 

S H A R A X A 

Xadiiskani wuxuu ugu yeerayaa Muslimiinta in ay 
Nebiga raacaan, waxaana saldhig u ah raacidda 
Nebiga (s.c.w.) ka dheeraanshaha wuxuu reebay, 

taasoo aan ku xirneyn awood, maxaa yeelay, iska 
dhowridda waxyaalaha xaaraanta ah kuma xirna 
awood ee waa wax qof kastaba ka suuroobi kara, 
waxaan ka ahayn xaaladaha khatarta ah ee baqtigu 
bannaanaado. 

Laakiin, wixii Nebigu faray iyagu waxay ku xiran 
yihiin in qofku awoodi karo, sababtoo ah wixii ka 
baxsan awoodda qofka loo qaban maayo, waxaase 
waajib ah wixii awooddiisa ah inuu daaacad iyo 
hagar la’aan u fuliyo. 

Waxaa kale ee Nebigu (s.c.w.) nooga warramay in 
ummadihii hore qaar ka mid ah lagu rogay su’aal 
badnaan iyo inay khilaafi jireen waxay faraan 
Nebiyadoodu, su'aasha badan waxaa loola jeedaa 
su’aalaha looga dan leeyahay xujada iyo cariigsiga 
ee ma aha in qofku warsado waxyaalaha uu 
jaahilka ka yahay haddii uu doonayo kaliya 
aqoon—kororsi iyo ku—dhaqan. 


47 



FAA’IIDADA XADIISKA 


1. Wixii Nebiga (s.c.w.) reebay in laga dheeraado, 

2. Wixii Nebiga faray in la falo inta awooddu ku 
gaarsiiso, 

3. Su’aalaha aan loo baahneyn inaan culimada loo 
jeedin, 

4. Qofka inaan lagu kallifin waxa aanu awoodi 
karin, 

5. Inay waajib tahay raacidda jidka Nebiga. 

XADIISKA 10a ad 

WAX LA WADA FARAY NEBIYADA IYO 
MUSLIMIINTA 


Waxaa laga weriyay Abuu Hureyra (Allaha ha ka 
raafli noqdee), inuu yiri: Rasuulkii Alla wuxuu yiri: 



Ilaahay waa wanaagsan yahay mana 
aqbalo wax aan wanaagsaneyn, lllaahayna 
wuxuu faray mu’miniinta, wixii uu faray 
Rususha sida uu ku sheegay aayadda 
dheheysa:“ Rusuleey cuna raashinka kiisa 
bannaan ee fiicari, carnal fiicanna tala”, iyo 
aayadda dheheysa: “Mu’miniineey cuna 
waxa flican ee aan idinku arsaaqnay.” 
Markaasuu xusay nin meel dheer u 
socdaalay oo timihii basaaseen, kubabka 
boor ku leh, oo gacmaha kor u taagaya, 
isagoo Ilaahay baryaaya oo leh: 
Rabblgeeyow, Rabblgeeyow, isla 
markaana cuntadiisa xaaraan tahay, 
cabiddiisu xaaraan tahay, dharkilsu 
xaaraan yahay, xaaraan la soo qoodiyay — 
sidee looga aqbalayaa ducadiisa? 

Waxaa weriyay Muslim. 

SHARAXA 


Xadiiskani wuxuu ka mid yahay xadiisyada 
qiimaha weyn ku leh fiqiga Islaamka, wuxuu na 
tusayaa in qofkii wax wanaagsan aan sadaqeysan 
laga aqbaleynin, ha noqdo xoolo, cunto, dhar iwm. 
Waxa aanu isaga naftiisa u qaadaneynin yaanu 
sadaqa ula bixin. 

Aayad Qur’aan ah waxay sheegtay: “Inaan qofku 
wanaag helaynin ilaa uu bixiyo waxa uu naftiisa u 
jecel yahay. Xagga falka carnal aan wanagsaneyn 
llaahay ma aqbalayo sida camalka looga jeedo ha 
lagaa sheego ama ha lagugu ammaano ama aad 
xoolo ku heshid ama carnal shirki ku dheehan 
yahay ama aan sharcigaba ku dhisneyn. 

Xadiiskani wuxuu sheegay Rususha iyo 
Mu’miniinta ay u gudboon yihiin xalaal 
miiradnimada. Waxaana la faray labadoodaba inay 
wax wanaagsan cunaan. Carnal wanaagsan falaan, 
cuntada wanaagsan waa midda xalaasha ah 
camalka wanaagsan waa midka kafayoowshirkiga 


51 



ee waafagsan sharciga. Waxa kale ee xadiiskan 
inoo sheegayaa in ku dhaqanka waxyaalaha 
xaaaraanta ah ay qofka ka fogeyneyso naxariista 
Alla, maxaa yeelay qofkii socotada ahaa ee safarku 
tabaaleeyay wuxuu mudan yahay naxariis, 
haddiise uu yahay xaaraan—quute xaq uma laha in 
la aqbalo ducadiisa ilaa uu ka toobad keeno uu 
llaahay u noqdo. 

FAA’IIDADA XADIISKA 

1. Inaan llaahay aqbaleynin carnal— xun, 

2. In qofku sadaqaysto wax wanaagsan ee uu jecel 
yahay, 

3. In ku dhaqanka xaaraanta qofka ka fogeynayo 
llaahay. 

XADIISKA llaad 


DHOWR-SOONAANTA 


Waxaa laga weriyay Abuu—Muxammad Al—Xasan 
ibn Cali ibn Abii—Daalib — Allaha ka raalli noqdee 
— inuu yiri: 

Waxaan ka xafiday Rasuulkii llaahay (s.c.w.): 

Dhaaf wixii shaki ku geliya 00 aad wax cad 
ee aan shaki ku jirin.” 

Waxaa weriyay Tirmadi iyo Nasa’i, wuxuuna yiri 
Tirmidi waa xadiis Xasan 00 saxiix ah. 

S H A R A X A 


Xadiiskani waa saldhig adag oo qofka muslimka ah 
cuskan karo markay ka hor yimaadaan arrimo 
murugsan ama shubho ku jirto oon xalaal iyo 
xaaraan midna lagu caddeyn ama carnal lagu 
muransan yahay inuu sharciga waafaqsan yahay 
iyo in kale. Haddaba, marka arrintaasi kula soo 
gudboonaado wuxuu ku farayaa xadiiskan inaad 
iska dhaaftid wixii shaki kaa galo kuna dhaqantid 
waxa aad hubto inuu xaq yahay. 

FAA’IDADA XADIISKA 

1. In qofku ku dhiso camalka uu llaahay ugu 
dhawaanayo wax uu hubo; 

2. Inaanan qofku isku haleyn wax shaki ku jiro; 

3. Ka dheeraanshaha shubhada iyo shakiga; 

XADIISKA 12aad 


HA FARA GELIN WAX AADAN KU SHAQA 

LAHAYN 

Waxaa laga weriyay Abuu Hureeyra (Allaha ka 
raalli noqdee) inuu yiri Rasuulkii llaahay wuxuu 
yiri: 

Qofka Islaam wanaaggiisa waxaa ka mid 
ah inaanu faraha la gelin arrimoaanu shaqa 
ku laheyn. 

Waa xadiis Xasan ah, Waxaa weriyay Tirmidi iyo 
kuwa kale. 

SHARAXA 


Xadiiskani waa edbinta nafta iyo la 
xisaabtankeeda, sababtoo ah waxaa dhab ah in 
dadku u badan yahay inay waqtigooda qaaliga ah 
badankiisa ku tabiyaan wax aaney waxba ugu jirin, 
marka waa in qofku miisaamo falkiisa iyo 
hadalkiisa waa inuu ogaado sidey arrimuhu xiriir 
ula leeyihiin noloshiisa, kaddib wixii wax u taraya 
adduunkiisa ama aakhiradiisa uu ku dhaqaaqo, 
wixii aan waxba faa’ido u laheynna waa inuu ka 
gaabsado, waa in aanu faraha la gelin arrimaha 
dadka kale khuseeya ee u gaarka ah. 

FAA’IDADA XADIISKA 

1. In qofku ilaaliyo ficilkiisa iyo hadalkiisa kuna 
abbaaro meel ku habboon; 

2. Inaan faraha lala gelin arrimo aaney waxba kaa 
gelin; 

3. Inuu qofku u jeediyo awooddiisa wax isaga 
anfacaya ama dadka kale wax u taraya. 


56 




J 4^< ^zS* J*. yj~*\ * y^ J* 

! Jli 4~l£- j3i^ ^ ( r ^ - -? <-ip 


l" It 5 * *' % *"*' \ * l* 

U f 5 ^ af^i 


o •''. ® > 


• it 


//■ ^ 


'xij if jCJi ii'/j 


57 




XADIISKA 13aad 


KALGACEYLKA 

Waxaa laga weriyay Abuu Xamsa Anas ibn Maalik 
(Allaha ka raalli noqdee), oo ahaa adeegihii 
Rasuulka (s.c.w.) inuu ka weriyay Nebiga inuu yiri: 

Qofka iimaankiisu dhab ma noqdo ilaa uu 
la jeclaado walaalki waxa uu naftiisa la jecel 
yahay. 

Waxaa weriyay al-Bukhaari iyo Muslim. 

SHARAXA 

Xadiiskani wuxuu ka hadlayaa qiimaha weyn ee 
iimaanka dhabta ku leeyahay bulshada Muslimka 
ah. Sida runta iimaanku waa saldhigga iskaashiga 
iyo xasilloonaanata bulshada laga bilaabo qoyska 
ilaa heerka dowladnimada, marka la yaab ma laha 
haddii Nebigeennu (s.c.w.) ku xiray iimaanka 
qofka inuu walaalihii la jeclaado waxa uu naftiisa u 

doonaayo, taasoo ah inaanu qofku xaasid ku 
noqon dadka walaalihiis, uusan ka xumaanin ama 
ku nicin haddii ay qof walaalki ah wax u kordhaan. 

tsla markaa wuxuu xadiisku ina tusinayaa inaan 
qofku u qaadin walaalihi xumaato aanu naftiisa uga 
raalli aheyn. Mar haddii ay dadku is—jeclaadaan 
ilaahay dartii wey isku kalsoonaan karaan marka 
waxa halkaa ka dhalanaya iskaashi, 
wada—shaqeyn iyo wax wadaqabsi. 

“Tusaale ahaan” waxaad la jeceshahay naftaada 
caafimaad, maal badan, magac iyo sharaf, sidoo 
kale la jeclow dadka walaalahaa ah waxyaalahaas 
oo dhan. 


FAA’IDADA XADIISKA 

1- Ka dheeraanshaha xaasidnimada iyo xumaanta 
qalbiga lagu hayo; 

2. In qofka iimaankiisa ku xiran yahay waxa uu 

walaalihiisa muslimka ah qalbiga ugu hayo; 

3. Inuu ka dhowro qofkadadka wixii aanu naftiisa u 
quureyn, 

4. Inuu ku dadaalo waxyaalaha u soo jiidaaya 
jeceylka walaalihi, kana dheeraado wixii naceyb 
iyo colaad uga abuuraya qalbiga. 

XADIISKA 14a ad 

WAXYAALAHA DHIIGGA MUSLIMKA 
BANNEYNAYA 

Waxaa langa weriyay ibn Mascuud (Allaha ka raalli 
noqdeej.inu yiri Rasuulka llaahay (s.c.w.) wuxuu 
yiri: 

Qof muslim ah ma bannaana in dhiiggiisa 
la daadiyo haddaanu saddexda arrin 
midkood uusan ku kicin: 

1) Qofkii isagoo reer leh, ama horay reer u 
yeeshay ee dhilleysta; 

2) Kii qof muslim ah dila; 

3) Qofka diinta ka baxa ee ururka muslimka 
ka faquuqma. 


Waxaa weriyay al-Bukhaari iyo Muslim. 



SHARAXA 


Xadiiskani wuxuu caddeynayaa halka islaamku ka 
taagan yahay dembiyada foosha xun, maxaa 
yeelay, dhiigga islaamku aad buu qaali u yahay 
mana oggola Muslimku in dhayal lagu daadiyo, 
marka waxaa loo banneeyay dhiigga qofka 
dembiyadaa midkood falay waa iney yihiin 
dembiyo halis ah oo halbowlaha goynaya 
xasilloonaanta iyo nabadgelyada bulshada 
muslimka ah ee ku dhisan isku kalsoonaanta iyo 
iskaashiga. 


FAA’IIDADA XADIISKA 

1. In seddexdaa dembi ee dhiigga muslimka 
xalaaleynaya yihiin keli ah sinada uu falo qofka 
reerka yeeshay iyo qofkii dilay ruux muslim ah iyo 
qofkii ridoobay; 

2. Sida islaamku u ilaaliyo nasabka iyo sharafta 
qofka muslimka ah; 

3. Ilaalinta nabadgelyada iyo wixii bulshada qas 
gelinaya. 

XADIISKA 15a ad 


ANSHAXA WANAAGSAN 


Waxaa laga weriyay Abuu Hureeyra (Allaha ka 
raalli noqdee), inuu yiri Rasuulkii llaahay (s.c.w.) 
wuxuu yiri: 

Qofkii rumeeyay Alla lyo maalinta 
qiyaamaha ha ku hadlo kheyr ama ha Iska 
aamuso, qofkii Alla iyo qiyaamaha 
rumeeyay ha xurmeeyo deriskiisa, qofkii 
Alla iyo qiyaamaha rumeeyay ha soo 
dhoweeyo martidiisa.” 

Waxaa weriyay al-Bukhaari iyo Muslim. 

S H A R A X A 

Xadiiskani wuxuu ina barayaa dhaqanka 
wanaagsan ee ku habboon sharafta qofka 
muslimka ah, hadalku waa qalabka kowaad ee 
dadka kuu soo dhoweynaaya ama kaa fogeynaaya, 
marka qofku waa inuu ku fakiro waxa uu ku 
hadlayo intahadalkakujiro afkiisa marka haddii uu 
rabo inuu ku hadlo wax kheyr leh oo waxtar leh ha 
ku hadlo, haddiise uu yahay mid shar ah oo 
dhibaato u soo jiidaya qofka naftiisa amase cid 
kaleba waa inuu iska aamusaa. 


64 



FAA’IIDADA XADIISKA 


1. In qofku fikiro intuuna hadlin; 

2. Inuu kheyr ku hadlo sharkana ka af—haysto; 

3. Inuu dhowro xuquuqda jaarka; 

4. In la sooro martida. 

XADIISKA 16a ad 


CARADA 

Waxaa laga weriyay Abii Hureeyra (Allaha ka raalli 
noqdee) in nin u yimid Nebiga (s.c.w.) kuna yiri: 

li dardaaran markaasuu Nebigu yiri: “Ha 
caroonin, Markaasuu ku cel celiyay erayga 
ha caroonin.” 

Waxaa weriyey al-Bukhaari. 

S H A R A X A 

Caradu waxay ka mid tahay jirrooyinka xun xun ee 
qofka jarka ka tuura, dembiyo waaweynna u soo 
jiida, lamana celin karo carada oo waa wax ku 
abuuran qofka oo marka lagula kaco wax aanu ralli 
ka aheyn dhiiggiisa dhaqaajiya, marka Nebigu 
wuxuu ugu yeerayaa muslimiinta iney is celiyaan 
intay caro burburayaan, waa inaan qofku u 
hoggaansamin waxay caradu u yeereyso, xadiis 

kale wuxuu Nebigu ku waaniyay qofka caradu 
qaadqaadeyso inuu weysa qaato ama xaalka uu 
ahaa beddelo oo hadduu taagnaa fariisto hadduu 
fadhiyey jiifsado...Marka xadiiskani wuxuu kuugu 
yeerayaa inaan caradu xadka kaa saarin. 

FAA’IIDADA XADIISKA 

1. Waa inuu xusuusto qofku waxa ka dhalanaya 
carada, 

2. Waa inuu qofku is—celiyo haddii uu caroodo, oo 
wax kale ku caro burburo, 

3. Inuu ka dheeraado inuu qaado tillaabo ama 
go’aan isagoo careysan, maxaa yeelay, wuxuu ka 
shalayn doonaa markay caradu ka baxdo. 

XADIISKA 17a ad 
NAXARIISTA 


Waxaa laga weriyay Abii Yaclaa Shaddaad ibn Aws 
(Allaha ka raalli noqdee), inuu yiri Rasuulkii 
llaahay (s.c.w.): 


Wax walba waxaa llaahay u waajibiyay 
samafal, haddii aad wax dileysaan si 
wanaagsan wax u dila oo ha ku silcinina 
nafta waxa la dilayo, haddii aad wax 
gowraceysaan si wanaagsan u gowraca, 
qofka wax gowracaya waa inuu middida 

soofeeyo uu nesfka u raaxeeyo. 

Waxaa weriyay Muslim. 

S H A R A X A 

Wuxuu ka hadlayaa xadiiskani sida islaamku 
naxariista ugu dadaalayo, maxaa yeelay, qofkii 
muteystay in la dilo waa in islaamnimada loogu 
naxariisto oon nafta lagu silcin, marka waa in 
qalabka lagu dilayo yahay mid dhaqso nafta uga 
qabanaya, Naxariistaasi kuma koobna dadka ee 
waxaa loo naxariisanayaa xoolaha iyagana waa in 
loo fududeeyo oo lagu gowraco middi aad u 
afweyn oo markiiba u raaxeysa. 

FAA’IIDADA XADIISKA 

1. Qiimaha naxariistu ku leedahay Diinta Islaamka, 

2. Qofka la ciqaabaayo waa inaan si xun oo silic ah 
loo ciqaabin. 

3. In xoolaha loo naxariisto, 


4. Marba haddii loo ixsaan falayo qofka nafta laga 
qabanaayo marka kan noolna waa in loo ixsaan 
falo oo laga dhowro dhibka, cadaadinta, qallooca 
iyo dulmiga. 

XADIISKA 18aad 


LA DHAQANKA DADKA 

Waxaa laga weriyay Abuu Jundub ibn Junaada — 
iyo Abu Cabd ar-Raxmaan Mucaad ibn Jabat 
(Allaha ka raalli noqdee), iney ka weriyeen 
Rasuulkii llaahay (s.c.w.) inuu yir: 

Alla ka cabso, meel kasta oo aad joogtid, 
xumaantana raaci samaan tirtirta, dadkana 
dabeecad fiican kula dhaqan. 

Waxaa weriyay Tirmidi. Wuxuuna yiri waa xadiis 

Xasan ah. 

S H A R A X A 

Xadiiskani wuxuu ka hadlayaa anshaxa qofka 
muslimka ah, xagga llaahay iyo xagga 
aadamigaba, xagga llaahay waa inuu iska dhowro 
meel kasta oo uu joogo ku xad—gudubka sharciga 
iyo xuduudda llaahay, haddii uu xumaan sameeyo 

uu ku xad—gudbo wax ka mid ah sharciga waa 
inuu is—gaaro oo uu ka noqdo xumaantii, haddii 
uu sidaa yeelo waa laga tirtirayaa ciqaabtii 
dembiga uu galay. 

Xagga dadka wuxuu faray xadiiskani in qofka 
muslimka ah ,kula dhaqmo dadka dabeecad 
wanaagsan, taasoo ah inaad dadka nabad geliso 
oon dhibkaaga gaarin kaddibna aad wax u tartid 
dadka kale adigoon wax abaalgud ah ka sugin, waa 
in dadka dheeftaadu gaarto dhibkaaguna gaarin 
waa sidaas dabeecadda fiican. 

FAA’IDADA XADIISKA 

1. Cabsida llaahay inay waajib tahay, 

2. In qofku iska dhowro ku xadgudbidda sharciga, 

3. Qofkii xumaan falaa waa inuu is—gaaro uu 
xumaantii wanaag ku beddelo. 

4. Qofka Muslimka ah waa inuu dabeecad fiican 
dadka kula dhaqmaa, 

5. Qofku waa inuu ahaado wax tare aan waxyeilo 
laheyn. 

XADIISKA 19a ad 
GARGAARKA ALLA 


Waxaa laga weriyay Abuu Cabbaas Cabdullaah ibn 
Cabbaas (Allaha ka raalli noqdee), inuu yiri: 

Anigoo daba socda Nebiga (s.c.w.) maalin 
ayuu i yiri: dhageyso wiityahow waxaan ku 
barayaa ereyadan: llaahay dhowr isaguna 
waa ku dhowrayaa, llaahay dhowr waxaad 
ka heli doontaa hortaada. Haddii aad wax 
baryeysid llaahay bari, haddii aad gargaar 
dooneysid llaahay gargaarso. Ogow haddii 
ummaddoo dhan isugu tagto iney wax kuu 
tarto waxaan Alla kuu qorin kuuuma qaban 
karaan. Haddii ay isugu tagaan iney dhib ku 
gaarsiiyaan kuma gaarsiin karaan wax aan 
laguu qorin, qalinkii waa la rafacay, 
anqaastii xaanshiduna wey qallashay. 

Waxaa weriyey Tirmidi waana xadiis Xasan, saxiix 
ah. 


S H A R A X A 


Xadiiskani wuxuu ka hadlayaa sidii leysugu 
kalsoonaan lahaa llaahayna loo cuskan lahaa. 
Haddii qofku xafido amarka llaahay faray isagana 
ilaahay baa ka xafidaya musiibooyinka dunida ku 

baahsan, macnaha waa haddii aad raacdid jidka 
toosan ee llaahay jideeyay waxaad ka 
badbaadeysaa balaayooyinka badan ee ka dhasha 
baadinimada iyo ku xadgudubka sharciga. Wuxuu 
faray Nebiga (s.c.w.) qof kasta inuu ilaaliyo 
sharciga llaahay si uu uga helo hortiisa arrimihiisa 
oo llaahay u irrido bixinayo, waxaana lagu sheegay 
Aayad Qur’aan ah in ninkii llaahay ka cabsada 
arrimihiisa loo sahlayo, ciriirigana llaahay ka 
saarayo, meet uusan wax ka fileynna laga 
irsaaqayo. 

Marka haddii llaahay kuu ballan qaaday inuu 
arrimahaaga fulinayo waa inaad isaga weydiisataa 
muraadkaada, marka wax la weydiisanayo keligii 
weydiiso. Haddii arrimaha aad warsaneysaa yihiin 
kuwa llaahay la kelida yahay sida risqiga, ilmaha, 
cumri dhirirka, cudur qaadidda, roobka i.w.m. 
Haddiise waxaad codsaneysaa yahay 'arrimaha 
dadka dhexdiisa isa—siin karaan sida maacuunka 
iyo waxyaalaha aadamiga llaahay awoodda u 
siiyay ee uu bixin karo waa la weydiisan karaa 

arrinkaa qofkii wax ka qaban kara. Markaadse 
gashid meel halis ah oo llaahay keligi wax ka qaban 
karo sida markaad geshid meelo aad khatar u ah 
sida doon badda ku maashootay oo kale ama dab 
ku kacay dayuurad cirka socota iyo musiibooyinka 
llaahay oo keliya loo sheegan karo waa inaad 
llaahay keligi gargaar warsatid, maxaa yeelay 
waxyaalaha ka baxsan awoodda aadamiga waa in 
llaahay la warsado. 

Waxaa kale oo xadiisku caddeynayaa in dhib iyo 
dheefba llaahay hayo keligi, dadkuna waxba geli 
kareyn waxna kuu tari kareyn haddii aan llaahay 
horay kuugu qorin, wixii llaahay kuu qorayna hore 
ayey u dhigan yihiin marka waxaa laga rabaa qofka 
inaanu waxba u habranin ama aano cabsanin ee 
waa inuu ku dhaqaaqo wixii uu xaq u garto isagoo 
ku kalsoon llaahiisa oo isaga qura cuskanaya kana 
gargaar dalbaya. 

FAA’IDADA XADIISKA 


1. Qofkii xafida sharciga llaahay inuu sharta ka 
xafidayo, 


2. Qofkii llaahay isku halleeya isagaa u 
jidbixinaaya, 

3. Qofkii cid baryaya waa inuu llaahay baryo 
isagana gargaar weydiisto, 

4. Waa in qofku ogaado inaan cidna ka baajin 
kareyn wixii loo qoray cidnana u diidi kareyn wixii 
loo calfay, 

5. Camalka wanaagsan wuxuu ka badbaadiyaa 
qofka musiibooyinka, 

6. Waa in qofku ku kalsoonaado naftiisa kuna 
tiirsado llaahiisa keligi. 

XADIISKA 20aad 


XISHOODKA 


Waxaa laga weriyay Abuu Mascuud Cuqba ibn 
Camar al Ansaari Al Badri (Allaha ka raalli noqdee), 
Inuu yiri: Rasuulkii llaahay wuxuu yiri: 

Waxaa ka mid ahaa hadaliadii laga soo 
gaaray Nebiyadii hore: Haddii aadan 
xishooneyn fal waxaad doontid. 


Waxaa werivav Bukhaari. 
79 


SHARAXA 


Xadiiskani wuxuu ka hadlayaa qiimaha weyn ee 
xishoodku ku lahaa diinihii hore ee aadamigu ka 
soo dhaxleen Nebiyadii hore Nebedgelyo iyo 
Naxariisi kordooda ha ahaatee. Hadalka waxaa 
laga garanayaaa in nebi walba ummaddiisa ku 
waanin jirey, Nebi Muxammedna (s.c.w.) wuxuu u 
sheegay ummaddiisa in xishoodku ka mid yahay 
iimaanka. Marka xishood la’aan waa iimaan la’aan, 
ama xishood laawe waa iimaan laawe, sidaa 
awgeed, xadiiskan waa hanjabaad iyo goodin u 
jeedda qofka xishoodka fududaysta, iana 
dareensinayo haddii uu fududeysto xishoodka 
qiimaha uu ku leeyahay bulshada inuu hoos u dhici 
doono, isla markaana ciqaab mudan doono, maxaa 
yeelay, xishoodku waa xakamaha qofka ka 
hortaagan xumaatada, qallooca, sharaf—dhaca 
iyo dulliga. 

FAA’IIDADA XADIISKA 

1. Qiimaha weyn ee xishoodku ku leeyahay 
taariikhda aadamiga, 

2. Qofka aan xishoon kheyr iaga sugimaayo, 

3. In xishoodku ka mid yahay anshaxa wanaagsan 
ee dadka ku faano, 

4, Goodiga ku dJbacay xishood laawaha inuu 
mudan doono ciqaab adag, maxaa yeelay mar 
haddii qofku xishoodka ka tago wuxuu ku kacayaa 
dembiyo fool xun. 

XADIISKA 21aad 


QUMANAANATA 

Waxaa laga weriyay Abuu Camar-waxaa sidoo kale 
la oran jiray Abuu Camra- Sufyaan ibn Cabdullaah, 
(Allaha ka raalli noqdee) inuu yiri: 

Waxaan ku iri Rasuulkii Alla (s.c.w.) “iiga 
sheeg Islaamka eray aanan weydiin doonin 
qof aan adiga aheyn. 

Wuxuu yiri Nebiga (s.c.w.) Waxaad 
dhahdaa llaahay baan rumeeyay kaddibna 
ku toos jidka quman.” 

Waxaa weriyay Muslim. 

SH A R A X A 

Xadiiskani waa laba eray oo aad u xeer Idheer, 
maxaa yeelay, Islaamkii baa intaas ku idil: In qofku 
llaahay rumeeyo sharcigana ku camalfalo, ku 

toosnaanta jidka quman waa in la fuliyo waxa lagu 
amray, ka reebtoonto wixii lagaa reebay, qofkii 
intaas laga helo ma jiro wax uga dhiman 
Islaamnimadii. 

FAA’IIDADA XADIISKA 

1. iimaanka ayaa ka horreeya camalfalka kale, 

2. Ku sugnaanta iimaanka, 

3. Ku toosnaanta jidka quman, 

4. Hadalka gaaban oo lagu murtiyeeyo arrimo aad 
u xeeldheer. 

XADIISKA 22aad 

WAXA JANNADA LAGU GALO 

Waxaa laga weriyay Abuu Cabdullaah Jaabir ibn 

Cabdullaah — al-Ansari (Allaha ka raalli noqdee): 
In nln weydiiyey Rasuulka llaahay (s.c.w.): 

Haddaan tukado salaadda oon soomo 
Ramadaanka oon baneesto xalaasha oon 
iska reebo xaaraanta intaana aanan waxna 
ka siyaadin ma gelayaa Jannada? Wuxuu 
ku jawaabay Nebigil (s.c.w.): Haa. 

Waxaa weriyay Muslim. 

Macnaha aan ka reebtoonaado xaaraanta waa aan 
ka dheeraado xaaraan oo idil. 

Macnaha baneysto xalaasha waa aan ku dhaqmo 
waxa xalaasha ah anigoo rumeysan 
xalaalnimadooda. 


SH A R A X A 

Xadiiskani wuxuu inooga warramay waxa iagu 
muteysanayo Jannada taasoo ah in qofku guto 
waajibaadka Iagu farad yeelay kana dheeraado 
waxyaalaha laga xaaraantimeeyay oo aad ugu yar 
dunida sida Doofaarka, Khamrada iyo xaqa dadka 
kale, iyo inuu cuno wixii llaahay u xalaaliyay oo ah 
wixii ka soo haray xaaraanta. 

FAA’IIDADA XADIISKA 

1. Oogidda salaadda, soomidda, 

2. Ka dheeraanshaha xaaraanta, 

3. Ku dhaqanka xalaasha, 

4. In camalka fiican Iagu helayo Jannada. 

XADIISKA 23aad 


FALKA KHEYRKA 

Waxaa laga weriyay Abuu Maalig al—Xaaris ibn 
Caasim Al—Ashcari (Allaha ka raalli noqdee), Inuu 
yiri: 

Rasuulkii Alla(SCW) wuxuu yiri: 

Nadaafaddu waa iimaanka barki, xamdiga 
Allana wuxuu buuxiyaa miisaanka — 
Ereyada Subxaana Laah ..Al— xamdu 
Lillaah, waxay buuxiyaan cirka iyo dhulka 
dhexdooda, salaaddu waa nuur, sadaqadu 
waa burhaan (xujo), sabarku waa iftiin, 
Qur’aanku xujo ayuu kuu noqdaa amaa 
kugu noqdaa, dadka oo dhammi wey 
kallahaan naftoodey iib geeyaan, qaar wey 
xureeyaan, qaarna wey halaagaan.” 

Waxaa weriya Muslim. 

S H A R A X A 

Xadiiskani wuxuu ina tusayaa arrimo aad u qiimo 
weyn: Nadaafadda waxaa looga jeedaa in qalbiga 
laga safeeyo xaasidnimada, xinka iyo jirrooyinka 

qalbiga gala ee faraha badan. Marka qofkii llaahay 
rumeeya waxaasna ka nadiifiyo qalbigiisa ayuu 
iimaanku mid dhan noqonayaa. Ereyga 
mahad—naqa ee ah (al Xamdu Lillaah) ajarkiisu 
wuxuu^ buuxinayaa miisaanka lagu miisaamo 
kheyrka iyo sharka oo llaahay og yahay inta uu la 
eg’yahay, sidoo kale labada eray oo wada jira ee 
kala ah (Subxaana llaahi walxamdu Lillaah) waxay 
buuxinayaan ajarkoodu ama abaal—gudkoodu 
cirka iyo dhulka dhexdooda, waa siyaalo llaahay 
oo keli ah uu qiyaasi karo. 

Salaaddu waxay u noqonaysaa qofka nuur uu ku 
hanuuno, sadaqadu waxay u noqoneysaa summad 
muujisa qofka islaam—nimadiisa iyo siduu 
xoolahiisa, xooggiisa iyo aqoontiisa ugu caawiyay 
walaalihiisii u baahnaa, sabrigu waa ku adkeysiga 
xaqa.iyo ku adkeysiga iska celinta iyo ka 
fogaanshaha wixii ilaahay xaaraantimeeyey, iyo u 
sabarka wixii dhib ku soo gaara ee Alla uu kuu 
qaddaray, marka adkeysiga qofku u adkeysanayo 
dhibaatada ka soo gaarta fulinta sharciga islaamka 

waxaa loogu abaalgudayaa in loo.iftiimiyo jidka 
loosan ee Jannada loo maro marka dadka kale 
mugdiga lagu daboolo. 

Qur’aanku isagu waa xujo, qofkii ku camalfala 
ivuxuu u yahay xujo u marag kacda 
daacadnimadiisa, haddii aanu ku dhaqmin wuxuu 
ku noqonayaa xujo ku caddeysa ceebihiisa iyo 
dembiyadiisa. 

□of kasta subaxii wuxuu u kailahaa danahiisa 
wuxuu iib geynayaa camalka naftiisa, marka 
ladduu wax kheyr leh sameeyo naftiisa wuxuu ka 
urtay cadaabkii Alla, haddii uu ku kaco shar 
laftiisii ayuu ku riday cadaab. Marka qofka isagaa 
a siiyay awood inuu kala doorto meesha uu 
laftiisa geynayo Janno iyo Naar hadba tuu u carnal 
asho. 


FAA’IIDADA X AD I I S K A 

I. In qofka muslimka ah ku dadaalo siduu 
jalbigiisa uga nadiifin lahaa waxyaalaha xun xun, 

2. In falalka dadka miisaan lagu qiyaasi doono, 


3. Faa’idada sabarka iyo ajar badnaantiisa, 

4. Sida Qur’aanku dadka ugu shafaaca qaadayo 
haddii lagu carnal falo, 

5. Qof kasta naftiisuu u shaqo tegayaa nin Naar u 
jeeda iyo nin Janno u jeeda ayaa loo qeybsamayaa, 
marka naftaada Janno u jiid, 

6. Qiimaha sadaqada iyo salaaddu u leedahay 
maalinta xisaabta qofkii hormarsaday. 

XADIISKA 24aad 
REEBIDDA DULMIGA 


Waxaa laga weriyey Abii—Dar al—Gafaari (Allaha 
ka raalli noqdee), in Nebigu (s.c.w.), uu ka weriyey 
Rabbigiisa 00 yiri: 

Addoomaheygiyow anigu waan ka 
xaaraantimeeyey nafteyda dulmiga, 
waxaan ka dhigay dhexdiinna xaaraan, 
idinku ha is—dulminina. Addoomaheygiy¬ 
ow dhammaantiin baadi baad tihiin, qofkii 
aan hanuuniyo ma ahee, marka soo doonta 
hanuun aan idin hanuuniyee. Addoomah- 
eygiiyow dhammaantiin waad baahan tihiin 
soo doonta quud aan idin quudiyee. 
Addoomaheygiiyow dhammaantiin waa 
arradan tihiin soo doonta hu aan idin arrad 
tiree. Addoomaheygiiyow habbeen iyo 
dharaarba waad gefeysaan, dembiga 
dhammaantiina anigaa dhaafa, marka 
dembi— dhaaf dalba aan idiin dembi— 
dhaafee. Addoomaheygiiyow haddaad i 
dhibi lahaydeen ma awoodi kartaan, 
haddaad wax ii tari lahaydeen ma awoodi 
kartaan. Addoomaheygiiyow haddii 
dadkoo dhammi kii loogu hor—uumay ilaa 
kii ugu dambeeyey Jinni iyo Insiba oo ay 
dhammaantood la mid noqdaan qofka 
dadka ugu Alla ka cabsi iyo cibaado badan, 



waxba hantideyda ku kordhin meysaan. 
Addoomaheygiiyow haddii dadka oo dhan 
kii loogu hor uumay ilaa kii ugu dambeeyey 
Insi iyo Jinniba ay la mid noqdaan ninka 
dadka ugu caasi badan, waxba hantideyda 
ka dhimimeysaan Addoomadeydiiyow 
haddii dadka kii u horreeyey iyo kii u 
dambeeyey Insi iyo Jinba hal meel ay isugu 
yimaadaan oo ay dhammaantood i 
weydiistaan waxa ay doonayaan oon mid 
hasta siiyo wuxuu warsaday waxba 
hantideyda ka dhimi maayaan, waxaan ka 
ahayn irbad bad la geliyey ay ka dhinto 
biyaha badda. Addoomaheygiiyow, 
waxaan idiin hayaa camalkiinnii oon idiin 
keydiyey, si waafi ahna idiinka 
abaalmarinayo, marka ninkii kheyrlakulma 
llaahay ha u mahad—naqo, kii shar la kulma 
naftiisa keli ah ha canaanto. 

Waxaa weriyey Muslim. 

SH A R A X A 


Xadiiskan waa Xadiis Qudsi ah, Nebigu (s.c.w.) 
Ilaahay ka weriyey. 


Dulmiga waxa loola jeedaa in dadka gardarro iyo 
xasad lagula kaco ama xoolahooda xaq—darro loo 
qaato, marka Ilaahay wuu ka dhowrsoon yahay 
dulmiga, dadkana wuxuu amray inaanay 
is—dulmin, wuxuu Ilaahay inoo sheegay wax jira 
oo ah in dadku dunida yimaado, iyagoon aqoon 
lahayn, iyagoo qaawan, iyagoo sabool ah, marka 
Ilaahay baa irsaaqda, hanuunka iyo aqoontaba ugu 
deeqa dadkiisa, waana in laga dalbo isaga keli ah 
oon laga baryin cid aan arrimahaas gacanta ku 
haysan, maxaa yeelay, qofna ma bixin karo wax 
aannu hanan. Wuxuu sheegay Ilaahay dabeecadda 
aadamigu leeyahay oo ah inuu mar kasta gefaf ku 
dhaco, marka qofkii gefaa waa in uu Ilaahay cafis 
warsado oo uu u toobad keeno, jidka toosanna 
raaco.Waxaanu Ilaahay u ballanqaaday qofkii 
dembi— dhaaf warsada, jidka qumanna ku toosa 
inuu cafin doono. Waxaa kale oo Ilaahay inoo 

sheegay inaan caasinnimada dadku llaahay waxba 
u dhimayn, xataa haddii uunkoo dhammi ku caasi 
garoobaan. 

Sidoo kale daacadda badan waxba llaahay u 
kordhin maayaan, xataa haddii uunkoo dhammi 
wada daacad taqi ah noqdaan, macnahoo ah 
khalqiga llaahay waxna uma tari karaan waxna ma 
yeeli karaan, llaahay isagaa dunida abuuray, 
waanu ka deeqtoon yahay sida lagu caddeeyey 
aayado badan oo Qur’aanka ah, marka uunku 
isagaa u baahan llaahay, waxaana u roon in ay 
amarkiisa fuliyaan, si ay u gaaraan danahooda. 

Waxaa sidaa caddeeyey qowlka leh: “Haddii 
dadkoo dhan oo jinkuna la jiro qof kastana wuxuu 
ka doono dunida i warsado oon dhammaantood 
qof waliba siiyo wuxuu warsaday hantida llaahay 
waxba ka dhimmi maayaan, sida aanay badda 
waxba uga dhimayn haddii irbad la geliyo oo laga 
soo saaro.” 

Ugu dambeyntii xadiisku wuxuu sheegayaa in 
dadka lagu abaalmariyo qofba wuxuu fashay, 
marka qofkii ku gabood falay sharciga, hawada 

naftiisana raacay waxaa loogu abaalgudayaa 
cadaab. qofkiise amarka Rabbi raacay ee sharciga 
ku camal—falay, waxaa loogu abaalgudayaa 
Jannada. Marka qofkii naar mutaysta ha canaanto 
naftiisa oo keli ah, maxaa yeelay, iyadaa ka 
dhumisay jidka toosan. 

FAA'IIDADA XADIISKA 

1 In dulmigu xaaraan yahay; 

2. Hanuunka waa in la warsado llaahay oo keli ah, 
asbaabtana lala yimaado sida salaadda, ku 
xirnaanta masjidka, akhrisashada qur’aanka iyo 
xadiiska nebiga (SCW).la xiriirka dadka 
wanaagsan sida culumada, akhyaarta, dadka 
Islaamka iyo siday kalimada Alla kor u ahaan 
laheyd ku howlan lana jeclaado iwm ; 

3. Khalqigu dhib iyo dheef midna llaahay ma 
gaarsiin karaan; 

4. Dadka waxaa lagu abaalmariyaa qofba wuxuu 
fashay; 

5. Qofka Muslimka ah waa in uu llaahay ka baryo 
hanuunka, kheyrka, dembidhaafka iyo wuxuu 

doonaba ee aannu ka codsanin arrimahaascid aan 
waxba uga tarayn; 

6, Qofku waa in uu Alia uga mahadnoqo 
nicmooyinka faraha badan ee aan la soo koobi 
karayn. 

XADIISKA 25aad 

WARDIGU WAA SADAQO 

Waxaa laga weriyey Abuu—Darr (Allaha ka raalli 
noqdee), inuu yiri: 

Dad Asxaabtii Rasuulka (s.c.w.), ka mid ah 
ayaa ku yiri Nebiga (s.c.w.): Rasuulkii Allow 
dadkii maalqabeenka ahaa ayaa ajarkii la 

wada tagey, sidaan u tukanno ayey u 
tukanayaan, sidaan u soomno ayey u 
soomayaan, waxay nagu dhaafeen in ay 
sadaqaystaan xoolahooda dheeraadka ah. 
Markaasuu Nebigu yiri (s.c.w.): Miyaan 
ilaahay idin siin wax aad sadaqaysataan.? 
Tasbiixad kastaa (Subxaanallaah), waxay 
idiin tahay sadaqo, Takbiirad kastaa 
(Allaahu Akbar) waxay idiin tahay sadaqo, 
Taxmiid kastaa (Alxamdu Lillaah) waxay 
idiin tahay sadaqo, Alla mideyn kastaa (Laa 
llaaha lllal—laah), waxay idiin tahay 
sadaqo, wanaagga la is—faraa waa sadaqo, 
xumaanta layska reebaa waa sadaqo, 
galmada ooridiinnu waa sadaqo. Markaas 
bay yiraahdeen: Rasuulkii Allow ma nin baa 
xaajada uu gudanayo lagu ajar siinayaa? 
Markaas buu yiri: waxaad iiga warrantaa 
haddii uu naag xaaraan ah u tegi lahaa sow 
dembi kuma dhaceen? Sidoo kale hadduu u 
tago ooridiisa xalaasha ah wuxuu leeyahay 
ajar. 


Waxaa weriyey Muslim. 



$ H A R A X A 


Xadiiskani aad buu muhiim u yahay, maxaayeelay, 
wuxuu inoo caddeynayaa inaan cibadadu ku 
koobnayn salaadda iyo waajibaadka xagga llaahay 
ee waxaa ka mid ah kheyr kasta oo dadka loo 
faa’ideeyo. 

Waxaa kale oo xadiisku sheegay inaan sadaqadu 
ku koobneyn xoola—bixinta oo keli ah, ee werdigu 
geli karo halkii sadaqada, ninkii aan xoololahayn. 

Waxaa la sadaqayn karaa xoogga llaahay ku siiyey, 
carrabkaaga waad ku werdin kartaa, laakiin, waxaa 
shardi ah erayada aad ku werdinaysaa in ay kuwa 
sharcigu na faray ay yihiin, sida kuwa ku xusan 
xadiiskan, mana bannaana inuu jeebkiisa ka 
keensado wardi aan sharciga lagu sheegin, sida 
aanay u bannaaneyn in uu tukado salaadda aan 
sharcigu farin ama si aannu sharciga u farin, waxaa 
kale oo carrabka laga sadaqayn karaa in dadka wax 
loo sheego, lagu hauuniyojidkatoosan, toogadigo 
jidka qalloocan. Waxaa kaloo xadiisku inoo 
faa’ideeyey in fal kasta oo wanaagsan qofka laga 
ajar siinaayo haba noqdo wax uu dantiisa gaarka 
ah u qabtay sida galmada xaaskiisa. 

FAA’IIDADA XADIISKA 


1. Siday Asaxaabtu kheyrka ugu tartami jireen, 
innaguna waa inaan kaga dayanno; 

2. Sadaqadu inaanay xoolo la bixiyo oo keli ah ku 
koobnayn ee xoogagga kala duwan ee llaahay 
inoogu deeqay la sadaqaysan karo; 

3. Cibaadadu in ay ku koobneyn arkaanta Islaamka 
ee ay tahay kheyr kasta oo loo sameeyo aadamiga 
sida waafaqsan sharciga; 

4. Galmada xalaasha ah, waxaa laga helayaa ajar. 

XADIISKA 26aad 

XILKA SAARAN XUBNAHA QOFKA 

Waxaa laga weriyey Abuu—Hureyra (Allaha ka 
raalli noqdee), inuu yiri: Rasuulkii Alla (s.c.w.) 
wuxuu yiri: 

Xubin kasta oo aadamiga ku taal, waxaa 
kordeeda ah sadaqo, maalin kasta. Marka 
haddaad laba qof oo dirirsan heshiisiiso 
sadaqo ayey kuu tahay, haddii aad qof 
dhibaateysan sida ruux curyaan ah ku 
gargaartid gaadiid fuulidda oo ku 
taageertid in uu fuulo ama qalab dhulka ka 
yaal aad u soo qabato waxay kuu tahay 

sadaqo, hadalka wanaagsan waa sadaqo, 
tallaabo kasta oo aad salaad u qaaddid waa 
sadaqo, haddii aad jidka waxa dadka 
dhibaya aad ka leexisid waa sadaqo. 

Waxaa weriyey al-Bukhaari iyo Muslim. 

S H A R A X A 

Xadiiskani, wuxuu si faahfaahsan inoogu 
warramayaa xilka ka saaran qofka muslimiinta 
walaalihiisa ah ee bulshada kula nool. Wuxuu 
llaahay ku waajibiyey xubin kasta oo ka mid ah 
xubnaha qofka sadaqa joogto ah, waxaana lagu 
bixin karaa sadaqadaas shaqada xubnaha 
bulshada ee baahan loo qabanayo, wuxuu xadiisku 
tilmaamay dhowr fal, tusaale ahaan, kuwaas oo ah: 
In dadka kala boodsan la heshiisiiyo, in qofka 
tamarta daran ee curyaanka ah ama indhaha la’ 
lagu caawiyo fuulidda gaadiidka, in hadal 
wanaagsan oo aan turxaaq lahayn lagula hadlo 
dadka aad la kulmeysid, inaad Masaajidka 
qalbigaaga ku xirto, lugtaadana ku badiso oo aad 
ka qayb qaadato salaadaha faradka ee jamac 
ahaan loo wada tukanayo iyo duruusta iyo 
muxaadarooyinka ka jira, inaad jidka dadka iyo 
xooluhu marayaan ka nadiifisid waxa dhibaya 

dadka sida, dhagaxa, oodda iwm. Waxaa la mid ah 
arrimahaas wax kasta oo waxtar u leh dadka, oo 
dhib ka badbaadinaya ama dheef u soo jiidaya. 

Marka wax—u—qabadka dadka kuu baahan ayaa 
kaa bixin kara waajibka xubnahaaga saaran, haddii 
awoodda llaahay ku siiyay aad ka hagratid 
walaalahaaga u baahan ogowinaad mudan doonto 
ciqaabta llaahay, sababtoo ah qofka curyaanka ah 
ama waxtarkaaga u baahan llaahay uma waayin in 
uu siiyo awooddaada oo kale ama tu ka weynba, 
laakiinse, ogaan buu sidaa uga yeelay, si laguu 
imtixaano adiga iyo dadka kula midka ah, in ay wax 
ka qabtaan arrimahaas oo kale. 

FAA’IIDADA XADIISKA 

1. Dhexdhexaadinta dadka dirirsan waa ku waajib 
dadka awoodda u leh; 

2. Gargaarka qofka aan fuuli karayn baabuurka 
ama waxa la midka ahba, ha noqdo qof curyaan ah, 
mid indha la waa waxyaalaha waajibka ku ah 
xubnaha bulshada muslimka ah; 

3. Qofkii aan wax kale hayn waa inuu ku soo 
dhoweeyo dadka erayo wanaagsan oo qofku ku 


105 



farxo, isagoo daacad ah oo aan waxba ka 
sasabanayn; 

4. jidka dadku marayo waa in laga fogeeyo wixii 
dadka dhibaya, sida dhagaxa, qoryaha, iwm; 

5. Socodka loo soconayo masjidka, tallaabo kasta 
ajar buu ku leeyahay qofku; 

6. Sida maalka sekada ugu waajibtay ayey jirkana 
ugu waajibtay seko, laakiin, sekda jirku waa inaad 
xoogga, caqliga iyo laxaadkaaga kale muslimiinta 
wax ugu tartid; 

7. Inuu qofku xooggiisa isaga uun isku koobin ee 
waa in uu u gudbiyo dadka kale ee walaalahiis ah 
una baahan waxtarkiisa. 

XADIISKA 27aad 

SHAKIGA SIDAAD UGA BIXI LAHAYD 


Waxaa laga weriyey an—Nawaas ibn Samcaan 
(Allaha ka raalli noqdee), in uu yiri Nebiga (s.c.w.): 

Samaantu waa dabeecadda wanaagsan, 
xumaantuna waa wax naftaada shaki geliya 

eed kahato in dadku kugu arko. 

Waxaa weriyey Muslim 

Waabisa ibn Macbadna waxaa laga weriyey, Allaha 
ka ralli noqdee, in uu yiri: 

Waxaan u mid Rasuulkii llaahay (s.c.w.), 
markaasuuu iyiri:“Ma waxaad u timid inaad 
warsato samaanta? Markaasaan iri: Haa. 
Markaasuu yiri: qalbigaaga warso 
samaantu waa waxay naftaadu ku 
kalsoonaato, qaibiguna ku negaado, 
xumaantuna waa waxa nafta shaki geliya, 
qaibiguna ka walaaco, xataa haddii dadku 
kuu iftoodu oo ay kuu qiraan in uu 
wanaagsan yahay. 

Waa xadiis Xasan ah ee ku yaal Musnadka Axmed 
ibn Xanbal iyo Ad-Daarami. 

SH A R A X A 

Xadiiskan waa miisaan lagu kala sooco wanaagga 
iyo xumaanta, miisaankuna waa qalbiga qofka 
Muslimka ah, marka arrinku kaa hor yimaado 
haddii aad ka shakido in uu waxaas xalaal yahay 

iyo in kale, marka wtoi aad ka shakidid ka dheerow 
xataa haddii dadku ku yiraahdo waxaanu waa 
xalaal waa inaadan ku kalsoonaanin, waa inaad ku 
camal—fashid waxa aad ku kalsoon tahay ee aad 
ku laab fayowdahay, daliil xoog lehna aad sharciga 
uga heysato. 


FAA’IDDADA XADIISKA 

1. Haddaad doonto inaad ku dhaqaaqdid shaqo 
ama fal ad ka shaki san tahaty naftaada la tasho, iyo 
culumada Islaamka; 

2. Qofka Muslimka dhabta ah, wuxuu qalbigiisa ku 
negi yahay waa wax san; 

3. Qofka Muslimka ah, wixii uu ka shakiyo in ay xun 
yihiin iyo in kale waa in uu ka dheeraado. 

4. Wixii aad neceb tahay in ay dadka sharafta leh 
kugu arkaan ogow in uu yahay wax aan sharciga ku 
fiicnayn. 

XADIISKA 28aad 
DARDAARAN 

Waxaa laga wariyey Abuu—Najiix al—Cirbaad ibn 
Saariya (Allaha ka raalli noqdee), in uu yiri: 

Waxaa na wacdiyey Rasuulkii Alta (s.c.w.), 
wacdi qalbiga dhalaaliyey oo indhaha ka 
ilmeysiiyey, markaasaan ku niri Rasuulkii 
Allow wacdigaagani wuxuuu u eg yahay 
wacdi sagootin ah ee inoo dardaaran. 
Markaasuu yiri: waxaan idinkula 
dardaarmayaa cabsida Allaha casiiska ah 
ee weyn iyo maqal iyo adeecid 
madaxdiinna, xataa haddii uu madaxiinnu 
yahay nin addoon ah, ninkiinna noolaadana 
wuxuu arki doonaa khilaaf fara badan, si 
aad uga badbaaddaan khilafkaa waxaan 
idinkula dardaarmayaa inaad raacdaan 
jidka Nebigiin iyo jidka Khulafadiisii 
hanuunsanaa, jidkaa ku dhega oo gowsaha 
ku qabsada, kana digtoonaada arrimaha 
soo dirrin doona, maxaa yeelay, yvax kasta 
oo Diinta lagu soo dirriyey waa bidco, 
bidcaduna waa baadinnimo, qofkii ku 
socdaana waa ahlu—naar. 

Waxaa weriyey Abuu—Daawuud iyo at-Tirmidi, 
wuxuuna yiri waa xadiis Xasan ah oo saxiix ah. 

S H A R A X A 

Xadiiskani wuxuu caddeynayaa arrimo ka mid ah 
kuwii Nebigu (s.c.w.) u dardaarmay ummaddiisa, 
waxaanu ku wacdiyey wacdi qalbigooda 
dhaqaajiyey, wuxuu kula dardaarmay in ay llaahay 
ka cabsadaan oo ay ku dadaalaan dhowridda iyo 
ku dhaqanka sharciga, wuxuu faray in amarka 
dawladda, Islaamka dhaqankeedu yahay la 
adeeco, xataa hadduu yahay ninka madaxda ah qof 
addoon ah. Mar haddii aannu wax diinta khilaafsan 
idin fareyn. Wuxuu xadiisku ka warramay waxyaalo 
dhici doona oo ah ninkii noolaada in uu la kulmi 
khifaaf fara badan. Marka wuxuu yiri Nebigeennii 
suubbanaa (s.c.w.) haddii waxaasi dhacaan raaca 
jidka Nebiga iyo Khulafadii hanuunsanayd ku 
joogeen. Khulafada waxa loola jeedaa Abuubakar 
As-Sadiiq, Cumar Ibni—Khadaab, Cusmaan 
ibni—Caffaan, Cali Ibni— Abii—Daalib, jidkaas baa 
xaq ah ee ha lagu dhego, cidii heystana ha lala 
garab iyo gaashaan noqdo. 

Wuxuu uga digay in ay ku kalsoonaadaan 
waxyaalaha diinta lagu kordhin doono oo 
aan ka mid aheyn, ama laga naaqusin doono 
ee ah bidcada, bidcaduna waa baadi dadka 
naarta u jiideysa, marka bidcada waxaa loola 
jeedaa in llaahay lagu caabudo wax aannu ji- 

deynin oo aan nebigu farm, sida werdi aannu 
nebigu sheegin inaan ku werdinno ama sa- 
laad aan lagu farm ama goortii lagu faray 
goor aan aheyn aad tukatid ama si aan laguu 
farm u tukatid ama aad u jeesato meel aan qi- 
blada aheyn ama aad dawaaftid meel aan 
Kacbada Ilaahay ahyn iwm. Bidcaduna waa 
laba nooc, bidco lagu gaaloobayo Sida ku 
dawaafidda qabuuraha ama baryada awliyada 
mootan iyo gargaar ugu wacashadooda, Iyo 
bidco aan lagu gaaloobeyn; ha yeeshee dem- 
bi sida carrabbaabidda niyada salaadda oo 
aad tiraahdo usallii faradal salaata.iwm. 

Markaad ku kacayso fal cibaado ah, waa inaad 
ogaatid halka uu falkaas salka ku hayo, maxaa 
yeelay, cibaado ma aha inaad iska fashid sidaad 
jeceshahay ee waa sida lagu faro, haddiise aad 
Ilaahay ku caabuddo wax aannu kuu diran waa 
tacab khasaaray if iyo aakhiraba, marka iska hubso 
intaad dhowdahay oo camalkaaga la socodsii 
sharciga Islaamka runta ah. 

FAA’IDADA XADIISKA 


1. In llaahay la dhowro sharcigiisa; 

2. In amarka dawladda Islaamka wax ku 
xukumeysa la adeeco, haddii kale fidnaa dhaceysa; 

3. Marka khilaafku bato xagga diinta waa in la raaco 
jidkii rasuulka (SCW) iyo khulafadiisa; 

4. Dadka ku carnal fala bidcada abaalkoodu waa 
tacab khasaar ifka iyo cadaab aakhiro, maxaa 
yeelay, wejigaa lagaga soo tuurayaa camalkooda, 
aakhirana waa lagu ciqaabayaa, sababtoo ah intuu 
weydaartay jidkii Rasuulka ayuu ku carnal falay 
cibaado aan la farin, inkastoo uu is—leeyahay 
kheyr baad heleysaa, wuxuu la mid yahay qofkaasi 
sidii asaga oo leh jidka Rasuulka ma fiicna ee 
anigaa jid ka fiican oo llaahay kuu dhoweynaya 
samaynaya, jidkaas baana naarta geeya. 

XADIISKA 29aad 

JIDKA JANNADA LOO MARO 

Waxaa laga weriyey Mucaad ibnJabal (Allaha ka 


raalli noqdee), wuxuu yiri: 

Waxaan ku iri Rasuulkii Allow ii sheeg 
carnal Jannada i geliya, Naartana iga 
dheereeya. Wuxuu yiri, waxaad weydiisay 
arrin cuius, waana sahlan yahay ninkii 
llaahay u fududeeyo: “llaahay keligii 
caabud oo cid kale ha la wadaajinin 

cibaadada, tuko salaadda, bixi sakada, 
soon bisha Ramadaanka, Xajka gudo, 
markaasuu yiri, soo kuma aan tuso irdaha 
khayrka: Soonku waa gaashaan, sadaqadu 
waxay demisaa dembiyada, sida biyuhu 
dabka u damiyaan, waana sidaa oo kale 
salaadda saqda dhexe loo kaco. Markaa 
buu wuxuu akhriyey aayaddan qur’aanka 
ah 

ee ammaanaysa dadka u kaca salaadda 
saqda dhexe, marka dadka kale hurdada 
macaansanayaan. Markaasuu yirl: Ma kuu 
sheegaa arrinka madaxiisa, tilrkiisa iyo 
baarkiisa? Markaasaan iri: Haa, Rasuulkii 
Allow. Markaasuu ylri Nebigu: Arrinka 
madaxiisu waa Islaamnimada; Tiirkiisuna 
waa Salaadda; Baarkiisuna waa Jihaadka. 
Haddana wuxuu yiri: Ma kuu sheegaa wax 
intaas oo dhan isku fuuqsaday? 
Markaasaan iri: Haa, Rasuulkii Allow, 
markaasuu yiri intuu carrabka taabtay, iska 
celi kan. Markaasaan iri Nebi Allow miyaa 
na loo qabsanayaa waxaan ku hadalno? 

Markaasuu yiri hooyadaa ha ku weydo 
Mucaadow, maxaa dadka naarta ku tuura 
oo aan ahayn waxyaalaha carrabka lagu 
galabsaday? 

Waxaa weriry at-Tirmidi oo yiri waa Xadiis Xasan 

ah. 

SH A R A X A 

Xadiiskan wuxuu kulansaday arrimo waaweyn oo 
isla markaa qiimo xeel dheer ku fadhiya. Markuu 
weydiiyey Mucaad Nebiga (s.c.w.), carnal Jannada 
geeya, Naartana ka fogeeya, wuxuu ugu jawaabay 
in camalkaasi ku xiran yahay siduu ugu carnal falo 
mabaadi’ida uu hoos ugu sheegay oo Shanta Tiir 
ee Islaamku ka mid yihiin, sida in llaahay keligiis la 
caabudo oo aan cid kale loola shariik yeelin 
cibaadada. In uu guto waajibaadka salaadda, 
soonka, sekada iyo xajka. 

Wuxuu haddana uga warramay waxtarka salaadda 
iyo sadaqada isagoo yiri: “Salaaddu waxay 

gaashaan kaaga noqotaa naarta, weliba wuxuu sii 
ammaanay isagoo aayad Qur’aan ah tusaale u soo 
qaatay, dadka saqda dhexe salaadda u kaca 
markay dadka kale hurdo ku maqan yihiin, 
sadaqaduna waxay damisaa dembiga qofka 
gubaya ee u jiidaya naarta." 

Haddana Rasuulku (s.c.w.) wuxuu ka warramay 
saddex waxyaalood oo ugu muhiimsan qofka 
dunida ku nool, kan ugu horreeya waa in qofku 
galo Xerada Islaamnimada, kan labaad waa Tiirka 
oogidda salaadda, kan saddexaad oo ah heer sare 
oo ah halka geela kuruska kaga yaallo waa 
jihaadka aad la jihaadeyso cadowyada naftaadaee 
faraha badan oo ay ka mid yihiin: Sheydaanka, 
hawada nafta, Cadowga Islaamka ee raba in uu 
demiyo iftiinka llaahay iyo cadowga aadamiga, 
guud ahaan, sida gaajada, cudurka, jahliga iwm. 
waa inaad cadowyadaas oo dhan midna looga soo 
dhicin dhinaca aad Islaamka ka joogtid, laakiin, 
waxaas oo dhan waxaa ka daran ee loo baahan 
yahay waa inaad carrabkaaga ka adkaatid, maxaa 
yeelay, waa qalabka sharka iyo kheyrkaba lagu 

fulin karo, isagaa dadka kugu diri kara, haddaad ku 
hadasho wax xun, isagaa dadka kuu soo dhoweyn 
kara hadaad kula dhaqantid wax fiican, markaa ka 
digtoonow in uu naar ku jiido, dadka isagaa ku 
ururiyey naarta. 

FAA’IIDADA XADIISKA 

1. Wuxuu caddeeyey Tiirarka Islaamka; 

2. Faa’iidada salaadda iyo kaalinta ay kaga jirto 
Islaamka; 

3. Qiimaha sadaqada iyo salaadda saqda dhexe; 

4. Arrimaha ugu muhiimsan qofka dunida ku nool; 

5. Jihaadka iyo waxyaalaha lala jihaadaayo; 

6. Halisnimada carrabka iyo inuu qofka naar u 
jiidaayo, hadduusan iska celin; 

7. In gudashada waajibka qofka u jiideyso 
Jannada. 

XADIISKA 30aad 
XUDUUDDA AIIA 


Waxaa laga weriyey Abuu—Saclaba al—Khushani 
Jurthum ibn Naashir (Allaha ka raalli noqdee), in 
uu ytri Rasuulkii llaahay wuxuu yiri: 

Ilaahay wuxuu faray waajibaad, ha 
dayacina wuxuu dhigay soohdimo, ha 
gudbina, wuxuu xaaraantinnimeeyey 
waxyaalo ee, ha falina, wuxuu ka aamusay 
waxyaalo isagoon hilmaansanayn uu 
idinku naxariisanaya ee ha baarbaarina. 

Waa xadiis Xasan ah, waxaa weriyey Ad- 
Daaraqudni iyo kuwo kaleba. 

SH A R A X A 

Xadiiskani wuxuu ku soo murtiyeeyey Islaamkii oo 
dhan afar arrimood oo kala ah: 

1. In la falo wixii Ilaahay ina amray; 

2. I naan la falin wixii Ilaahay innaga reebay; 

3. Inaan la gudbin soohdinta Ilaahay ku kala xiray 
wanaagga iyo xumaanta; 

4. Inaan la baarbaarin wixii Ilaahay ogaan uga 
aamusay. 

Waxaa looga jeedaa inaan la baarbaarin arrimaha 
dahsoon: 

Arrimaha dunida jira wey u wada bannaan yihiin 
Muslimka, wixii aan lagu caddeyn in la 
xaaraantinimeeyey. Haddaba, qofka Muslimka 
wanaagsan ahi, waa inaanu waxyaalahaas 
faagfaagin, si aan shaki iyo waswaas ugu dhicin 
dadka Muslimka ah ee waa in uu ku kalsoonaado 
llaahiisa oo u qeexay wixii xun ee aan loo oggoleyn 
ee dadka dhibaaya. 

FAA1IDADA XADIISKA 

1. Gudashada waajibaadka iyo ka dheeraanshaha 
xaaraanta; 

2. Inta la fulinayo waajibaadka ee laga fogaanayo 
xaaraanta waa in lagu dhex jiro xuduudda llaahay 
uu dejiyey oo aan laga tallabsan; 

3. Uma bannaana qofna in uu xaaraantinimeeyo 
waxaan sharcigu dhigin. 

4. Wax kasta markooda hore wey bannaan yihiin 
ilaa laga helo qodob lagu xaaraantinimeeyo oo 
sharciga ku saleysan. 

XADIISKA 31aad 

WAXA ILAAHAY IYO DADKUBA KUGU 
JECLAADAAN 

Waxaa taga weriyey Abuu Cabbaas Sahal ibn 
Saacid Al—Saacidi (Allaha ka raalli noqdee), in uu 
yiri: 

Waxaa u yimid Nebiga (s.c.w.), nin oo ku 
yiri Rasuuikii Allow igu hanuuni ficil haddii 
aan falo llaahay iyo ummaddiisaba igu 
jeclaadaan. Markaas buu ku yiri, ka saahid 
adduunyada llaahay baa kugu jeclaane, ka 
saahid waxay dadku haystaan iyagaa ku 
jeclaan doonee.” 

Waxaa weriyey Ibnu—Maajah iyo kuwo kale, 
waana Xadiis Xasan ah. 

SHARAXA 

Xadiiskan wuxuu ka hadlayaa jidkii loo mari lahaa 
raalli ahaanshaha llaahay iyo aadamiga, waana 
wax aad u adag sidii labadaba loo wada heli lahaa. 
Raalli ahaanshaha Alla waa inaad adduunyada iska 
dhaaftid. Adduunyada waxaa looga jeedaa maalka, 
marka waxaa is—weydiin leh haddii qofku iska 
dhaafo maalka iyo kasabaka sidee u noolaan 

karaa? Xadiiskan waxaalooggajeedaa maalka laga 
saahidayo waa midka lagu raadiyo jidka aan 
sharciga ahayn ama sida xaaraanta ah lagu doono, 
laakiin, jidka xalaasha ah inaad ku shaqaysatid waa 
waajib, sida ay caddeeyeen aayado badan iyo 
xadiisyo kale. 

Marka yaan loo qaadan in xoolaha oo dhan laga 
saahidaayo, maxaa yeelay, haddii sidaa la yeelo, 
waxaa dayacmaya waajibaadkii llaahay amray in 
laga bixiyo xoolaha sida sakada, sadaqada, xajka, 
jihaadka iyo badbaadin muslimiinta laga 
badbadiyo dhibaatooyinka arradka, gaajada, 
cudurrada iwm. Ka saahidda xoolaha dadka, 
waxaa loola jeedaa inaan qofku noqon mid damca 
waxa ay dadka kale haystaan oo aanu ka baryin 
ama ka boobin ama ka dhicin, dadku waxay isku 
nacaan baryada, marka Waxaa loo baahan yahay 
intii qofku awoodi karo in uu iska dhowro baryada 
aadamiga, haddii ay arkaan dadku inaad ka 
deeqtoon tahay oo aanad waxtar ma ahee 
waxyeello u lahayn iyagaa ku jeclaanaya oo kuu 
soo bandhigaya inay kula yeeshaan xiriir, iskaashi 
iyo iskaalmeysi. 

FAA’IDADA XADIISKA 

1. Qofkii ka dheeraada damaca maalka xaraanta 
laga helo llaahay baa ka raalli noqonaya; 

2. Qofkii banneysta maalka xaaraanta ah, llaahay 
wuu nacaa, uunkiisuna wey nacaan; 


3. Waxay dadku kugu jeclaanayaan inaad ka 
deeqtoontid maalkooda iyo xooggooda, 
markaasay ku jeclaanayaan. 

XADIISKA 32aad 
MA BANNAANA ADIYADU 

Waxaa laga weriyey Abuu—Saciid Sacad ibn 
Maalik al—Khudri (Allaha ka raalli noqdee), in uu 
yiri Rasuulkii llaahay (s.c.w.): 

Dhib ma jiro adiyadna ma jirto." 

Waa xadiis Xasan ah, waxaa weriyey 
Ibnu—Maajah, ad-Daara—Qudni iyo kuwo kale. 

S H A R A X A 

Xadiiskani waa erayo kooban, laakiin macna xeel 
dheer ku fadhiya. Wuxuu xaaraantinimeynayaa 
dhammaan noocyada dulmiga, xinta, xanta, 
xasadka, gardarrada, dhaca iyo xad—gudub kasta. 
Wuxuu leeyahay ma bannaana qof xad—gudub 
kula kaca qofka kale xoolahiisa, naftiisa iyo 
sharafkiisa intaba. 

Qofka muslimka ah, waa kii nabadgelyo laga helo 

carrabkiisa, iyo gacantiisaba, xataa haddii la dulmo 
waa inaanu ku xad—gudbin difaaca iyoiskacelinta 
dulmiga. 


FAA’IDADA XADIISKA 

1. Noocyada dulmiga oo dhan in ay xaaraan yihiin 

2. In laga nabadgalo carrabkaaga iyo gacantaada. 

XADIISKA 33aad 


CADDEYN KEENISTA WAA AASAASKA 
DOODAHA 

Waxaa laga weriyey Cabdullaah ibn Cabbaas 
(Allaha ka raalli noqdee), in uu Rasuulkii ilaahay 
yiri (s.c.w.): 

Haddii dadka la siin lahaa waxay u 
dacwoodaanba rag baa sheegan lahaa 
xoolaha dadka lyo dhlggooda, lakiin, inuu 
caddeyn keeno waa waajibka ruuxa 
dacwada soo oogay, haddii ruuxa 
ashtakada keenay wax caddeyn ah keeni 
waayo, ruuxa u soo dacweeyeyna wixii 
inkiro waa la dhaaran dacweysanaha. 


Waa xadiis Xasan ah, waxaa weriyey al-Beyhaqi iyo 
kuwo kale. 


S H A R A X A 

Xadiiskani wuxuu inoo sheegay aasaaska xeerka 

ah ee ay ku socdaan dacwooyinka maxkamadaha 
la hor keeno, waano saldhig sharci ah. Wuxuu 
xadiisku sheegay inaan qofna la siineyn waxa uu 
qofka kale ku sheeganayo, isagoon caddeyn 
keenin. haddiise la siin lahaa qofku waxa uu 
sheegto caddeyn la’aan, waxaa dhici lahaa in qof 
kastaa xoolo qof kale sheegto oo uu yiraahdo ha la 
iiga qaado. Marka waxaa loo shardiyay qofkii xaq 
sheeganaya in uu caddeyn la yimaado iyo xujo u 
sugeysa in xaqaa isaga ah laga qabo, ha noqoto 
xujadaasi marag, warqad rasmi ah iyo waxyaalo 
kaleba. 

Qofka xaqa lagu sheeganaayo isaga lagama rabo 
caddeyn inaanu xaqaa qabin, ee waxaa laga rabaa 
in uu ka dhaarto inaanu xaqaa lagu sheeganayaa 
qabin. haddii dhinaca kale caddeyn laga waayo. 

FAA’IIDADA XADIISKA 

1. Inaan qofna la siin xaqa uu u dacwoonayo, 
haddii aannu u sugnaanin; 

2. Dacwoodaha waxaa korkiisa ah caddeyn; 

3. Dacweysanaha waxaa korkiisa ah dhaar, haddii 
dhinaca kale caddeyn laga waayo; 

4. Inaan qofka waxba qabin ilaa lagu sugo xaqa 
lagu sheegtay; 

5. Garsooruhu waa in uu raaco mabda’aa isaga ah 
markuu dacwad qaadaayo. 

XADIISKA 34aad 


REEBIDDA MUNKARKA 

Waxaa laga weriyey Abuu—Saciid Al—Khudri 
(Allaha ka raalli noqdee), in uu yiri, waxaan ka 
maqlay Rasuulkii llaahay (s.c.w.) asagoo leh: 

Qofkii arkaa wax munkar ah ha ku reebo 
gacantiisa, hadduu kari waayo, ha ku reebo 
carrabkiisa, hadduu kari waayo, ha ka 
kahdo qalbigiisa oo ha isaga tago qolada 
xumaha xambaarsan markay xumaanta ku 
jiraan isagoon waxba ka qaban karin, , 
waana ka ugu iimaan daciifsan. 

Waxaa weriyey Muslim. 

S H A R A X A 

Xadiiskani waa saldhigga is—hanuuninta, 
dhowridda iyo badbaadinta xasilloonaanta 
bulshada iyo nabadgelyadeeda. Qof kasta oo 

Muslim ah, waxaa xil ka saaran yahay ilaalinta 
sharciga, marka hadduu arko qof sharciga ku 
xad—gudbaya waa in uu xilkiisa guto oo aanu 
indhahana ka qabsan, wuxuu qaban karana waa 
saddex heer: 

Kan koowaad waa in uu xumaanta xoog wax kaga 
qabto. Tusaale ahaan hadduu arko qof dadka 
dulmaya oo wax dilaya ama wax dhacaya ama wax 
gubaya iwm, waxaa waajib ku ah in uu qabto oo uu 
ka joojiyo dulmiga hadduu awoodi karo. 

Heerka labaad haddii aanu awoodi karaynin in uu 
gacanta wax kaga qabto waa in uu la hadlo, Alla ka 
baq yiraahdo, xaqana u sheego. 

Heerka seddexaad haddii uu labadaa midkood kari 
waayo, waxaa waajib ku ah in uu qalbiga ka kahdo, 
meesha munkarka lagu hayo ka dheeraado isagoo 
ka xun sharcigaa lagu tumanayo oo aanu waxba ka 
qaban karayn, waxaana lagu tilmaamay in heerka 
dambe yahay ka ugu daciifsan ee liita. 

Haddaba, qofka Muslimka ah, waa in uu ogaado in 
arrin kastoo khiiaafsan sharciga Alla oo hortiisa 
ama gurigiisa ama dukaankiisa lagu falo in waajib 
ka saaran yahay in uu xumaantaa joojiyo, hadba, 
sidii u suuragal ah, maxaa yeelay, haddii uu 
oggolaado xumaantaa hortiisa lagu sameeyey oo 
sharciga Islaamka lagu xad—gudbay waxay 
dhibaato soo gaarsiin doontaa bulshada, waxaana 
laga yaabaa in dhibaatada ama macsiyadaa uu 
raalli ka noqday gurigiisa ugu soogasho, sababtoo 
ah bulshadu wey isku wada xiran tahay. Haddaba, 
Muslimka runta ah waa kaa diyaarka u ah la 
jihaadidda xumaanta iyo qaska ama macsiyada 
dham maanteedba, macsiyadu waa ku 
xad—gudbidda waxyaalaha sharcigu Islaamka 
reebay, wax aallaale wixii sharcigu reebayna waa 
wax lagu daryeelaayo danaha bulshada, ha noqoto 
xagga nabadgelyada, xasilloonaanta, iskaashiga 
iwm. Waxaase laga doonayaa ruuxaa reebaya 
xumaha ee ka hor tagaya ku xadgudubka sharciga 
inuu yahay qof aqoon u leh sharcigii, si uusan u 
inkirin una reeban arrin bannaan, ama u qirin arrin 
reebban. waxaa sidoo kale la doonayaa in waxaa 

uu reebayo ayan ka dhalaneyn dhibaatooyin iyadii 
ka badan. 


FAA’IIDADA XADIISKA 

1. Qofka Muslimka ah, waxaa waajib ku ah in uu 
macsiyada iyo dulmiga baabi'iyo, hadba inta 
awooddiisu tahay; 

2. Qofkii awoodi kari waaya waajibka wax ka 
qabashada xummaanta waa in uu qalbiga ka inkiro; 

3. Haddii aan xumaanta laga hortegin dhibaatadu 
waxay soo gaaraysaa bulshda inteeda kale. 

XADIISKA 35aad 

IS —XAQ —DHOWRIDDA XUBNAHA 
BULSHADA 

Waxaa laga weriyey Abuu Hureyra (Allaha ka raalli 
noqdee), in uu Rasuulkii llaahay yiri: 

Ha is—xaasidina, ha isku fallisina 
badeecadda idinkoo uga dan leh in qof kale 
lagu qaaliyeeyo sicirka, ama hoos looga 

137 





dhigo qiimaha, ha isu caroonina, ha isu 
dhabar jeedinina, badeecad qof baayacayo 
ha ka hor baayicina. Noqda addoomo 
llaahay oo walaalo ah, Muslimkuna qofka 
Muslimka ah ma dulmo, ma hoojiyo, ma 
heeniyo, ma quursado. Taqwadu waa 
halkaan isagoo gacanta saaray (SCW) 
laabtiisa saddex jeer. Waxaa shar ugu filan 
qofka in uu quursado ama yaso waiaalkiisa 
Muslimka ah, qof kasta oo Muslim ah, 
waxaa ka xaaraan ah dhiigga Muslimka 
xoolihiisa iyo sharafkiisa. 

Waxaa weriyey Muslim 

S H A R A X A 

Xadiiskani wuxuu ka hadlayaa ka hortegidda 
waxyaalaha dadka kala geeya ee isku dira, 
waxaanu xaaraantinimeeyey sagaal (9) arrimood 
oo ka mid ah waxyaalaha dadku isku naco ee kala 
fogeeya: 

1. Waa xaasidnimada oo ah inaad kahato ama ka 
xumaato waxa qofka kale u kordha oo kheyr ah, 
waana dabeecad aad u xun, maxaa yeelay, qofkii 
isagoon waxba la yeelin, waxba laga dhimin 
xaqiisii, ayuu ka xun yahay kheyr Rabbi qof kale ku 
galladaystay, marka xaasidnimadu waa cudur aad 
u kala fogeeya dadka; 

2. Arrinka labaad waa fallisaad badeecad iyadoo 
qof loogu daneynayo in qiimaha looga kordhiyo 
ama looga yareeyo, tusaale ahan, wuxuu ku 
kordhinayaa alaab la naadinayo qiimaha isagoon 
iibsanayn ee doonaya in qiimuhu u kordho qofka 
alaabta iska leh; 

3. Waa carada, lyaduna waa waxyaalaha dadka 
isku dira,maxaa yeelay, laba qof oo isu careysan 
waxba wada qabsan maayaan marka waa in carada 
laga xoroobo, haddii la caroodana waa in laga soo 
noqdo oo aan qalbiga lagu haysan; 

4. Waa inaan dhabarka leysu duwin oo aan la kala 
jeesan, marka laba qof oo caloosha wax isugu haya 

iska hor—yimaadaan, isma arki karaan, wejiganan 
isma siin karaan, markaasay kala jeestaan, haddey 
iska hor—yimaadaan, marka laba qof oo aan 
is—arki karayn siday wax u wada qabsan karaan? 

Xadiis kale, wuxuu Nebiga (s.c.w.) ku sheegay 
inaanay bannaaneyn in laba qof oo Muslim ah 
saddex maalmood wax ka badan dudmo ku kala 
maqnaadaan, waxaana kheyr roon labadooda 
midka salaanta ku hor billaaba kan kale. 

Sida runta ah kaasaa geesisan oo ka dadnimo roon, 
maxaa yeelay, waa nin naftiisa uur—xumadu ka 
buuxday ka adkaaday oo ka gudbay derbigii 
sharka ahaa ee sheydaanku ku kala ooday labada 
qof ee walaalaha ah. 

5. Inaan qaarkiin qaarka kale ka kor iibsan 
badeecadda. Tusaale ahaan, wuxuu u imaanayaa 
laba qof oo wax kala iibsanaya, markaasuu mid u 
il—jibinayaa ama hoos kala hadlayaa, isagoo le, 
anigaa intaa ka badan kaaga iibsanaya, amaanigaa 
intaa in ka jaban kugu siinaaya iwm; 

6. Arrinka lixaad waa dulmiga, umana bannaana 
qof muslim ah in uu kula kaco gardarro iyo dulmi 
walaalkii; 

7. Muslimku ma hoojiyo walaalki markuu arko 
isagoo ciriiri ku jira waa in uu gacan ku siiyo siduu 
uga bixi lahaa, ma aha in uu ku ceebeeyo ama ku 
wiirsado. Marka hadduu la kulmo qof Muslim ah oo 
cadow gacanta ugu jira waa in uu ka furto.haddii 
awooddiisu gaarsiiso nooc kastaba ha noqdee 
cadowgaas; Cadow gaal ah, cadow gaaja ah, 
cadow jirro ah, cadow jahli ah, cadow deyn ah iwm. 

8. Arrinka siddeedaad waainaanu beeneyn. Qofka 
muslimka ah uma bannaana in uu ku dhaho qofka 
kale been baad sheegeysaa ama beenaale ayaad 
tahay, maxaa yeelay, qofka aad sidaa ula hadashid 
waa coloobeysaan, taasina waa wax isiaamku la 
dagaallamayo marka ma bannaana ficil dadka 
muslimiinta ah cadaawo dhex dhigaya; 

9. Arrinka sagaalaad waa is—quursiga ama is- 
yasidda. Qofna uma bannaana in uu walaalkii 

quursado, maxaa yeelay, qofkaad quursatid waa 
qof aad iska sarreysiisid, waxaana laga yaabaa 
inaad ka xoolo roon tahay ama aad ka aqoon badan 
tahay, laakiin, ogow llaahii ku siiyey adiga waxaan 
walaalkaa haysan,. waa yeeli karaa in uu isku kiin 
beddelo, ama wax ka khayr roon waxa aad ku 
faaneyso in isagana la siiyo. Marka is—quursigu 
waa jirrooyinka ugu daran ee dadka isku dira, 
sababtoo ah haddii qofku dareemo inaad iska 
sarreysiinayso, wuxuu kuu qaadayaa cadawnimo, 
waxaanu ku dadaalayaa siduu kuu boqno goyn 
lahaa. Waxaa lagu caddeeyey xadiiskan haddii 
qofku aanu dembi kale lahayn oon quursiga dadka 
ahayn waa ugu filan yahay ciqaab. 

Wuxuu Nebiga (s.c.w.), amray in ay dadku 
noqdaan addoomo llaahay oo walaalo ah. Wuxuu 
Nebigu tilmaamay in arrimaha laga 
xaaraantinimeeyey muslimka ay qalbiga 
madoobeeyaan marka waa in qalbiga laga saafi 
yeelo arrimahaas foosha xun. 

Wuxuu yiri Nebiga (s.c.w.), Taqwado waa halkaan. 

isagoo saddex jeer farta ku fiiqay laabtiisa, marka 
saldhigga laga dhowrayo fulinta sharciga waa 
qalbiga, horayna waxaa innagu soo maray in 
haddii qalbigu hagaago jirka intiisa kalena 
hagaageyso. 

Ugu dambeystii waxaa laga xaaraantinimeeyey qof 
kasta oo muslim ah in uu daadiyo dhiig muslim ama 
dhaco xoolo muslim ama ku xad—gudbo sharafta 
qofka muslimka ah iyo xiladiisa. 

FAA’IIDADA XADIISKA 

1. Wuxuu reebay wax allaale wixii kala geynaya 
ama isku diraya xubnaha bulshada; 

2. Wuxuu reebay in laysku falliso badeecadda, 
iyadoo loogu danaynayo qof kale; 

3. Waxaa la xaaraantinimeeyey kala jeedsiga iyo 
isu dhabar jeedinta; 

4. Waxaa la reebay in badeecadda la iska hor 
iibsado; 

5. Waxaa la reebay dulmiga dhammaantiis; 

6. Waxaa la reebay is—hoojinta marka qofku 
ciriiriga ku jiro; 

7. Ma bannaan in lagu yiraahdo qof muslim ah been 
baad sheegtay; 

8. Waxaa la reebay carada; 

9. Waxaa la reebay is—quurisga; 

10. Waxaa la xaaraantinimeeyey daadinta dhiigga 
qofka muslimka ama ku xad gudubka xoolihiisa, 
iyo xiladiisa; 

11. Wuxuu amray nebigu (SCW) muslimiinta in 
walaalo isu noqdaan oo leys xaq dhowro. 

12. Sida Islaamka ugu dadaalaayo daryelidda iyo 
iskaashiga bulshada. 

XADIISKA 36aad 

BADBAADINTA BULSHADA 

Waxaa laga weriyey Abuu Hureyra (AHaha ka raalli 
noqdee), in uu Nebiga (s.c.w.), yiri: 



Qofkii ka feyda qof mu’min ah kurbo ka 
mid ah kurbadaha dunida, isagana Alla 
(SW) baa ka feyda kurbo ka mid ah kuwa 
qiyaamaha, qofkii u xoolo gooya qof sabool 
ah, isagana llaahay baa u xoolo gooya ifka 
iyo aakhiraba, qofkii u xil qariya qof muslim 
ah, isagana llaahay baa ceebihiisa astura if 
iyo aakhiraba, qofkii jid mara isagoo cilmi 
doonaya llaahay baa u fududeeya jidka 
Jannada loo maro, llaahay wuu u gargaaraa 
addoomadiisa inta qofku u gargaaray 

walaalahiisa, Haddii ay jamaaca ku kulanto 
guri ka mid ah guryaha llaahay iyagoo 
akhrisanaya Qur’aanka oo is—baraya, 
waxaa ku soo degeysa xasilloonaan, waxaa 
dabooleysa naxariis llaahay, malaa’iktuna 
way la safanaysaa, llaahayna wuxuu ku 
xusayaa kahlqiga agtiisa jooga. Oofkii 
camalkiisu reebo nasabkiisu meel marin 
maayo. 

Waxaa soo weriyey xadiiskaa Muslim 

SHARAXA 

Xadiiskani wuxuu ku dhow yahay kii aynu soo 
dhaafnay, sababtoo ah labaduba waxay ka 
hadlayaan daryeelka bulshada Islaamka ah, kii 
hore wuxuu ku saabsanaa ka hortegidda 
waxyaalaha xubnaha bulshada kala geynaya, 
kanna wuxuu ku saabsan yahay marka xubin ka 
mid ah bulshada dhibaato qabsato sidii wax loola 
qaban lahaa. 

Wuxuu soo qaatay xadiiskan saddex xaalo haddii 
ay qof qabsadaan in uu u baahan yahay in la 
caawiyo: 

1. Waa dhibaato kurbo iyo laxaw ku abuurtay qofka 
muslimka ah, wax kastaba ha noqotee 
dhibaatadaasi, sida jirrooyinka iyo arrimaha uu u 
tabar waayay, xagga qoyska, shaqada iwm, marka 
llaahay wuxuu u ballanqaaday qofka dhibaatadaa 
ka saara qof muslim ah, in isagana llaahay ka saari 
doono dhibaatooyinka kulul maalinta qiyaamaha. 
Haddaba, qofkii isagoo cudur qaad—qaadayo 
irbad lagu duro ee ku bogsada, kurbaa lagafeyday, 
waxaana iska leh abaalkaas dhakhtarkii cudurka 
gartay, kii daawada sameeyey iyo kii bixiyey 
kharajka lagu sameeyey, sidoo kale qofkii 
hanuuniya qof baadi ah ee ku toosiya jidka xaqa ah; 

2. Xaaladda labaad waa qofka ay dhibaato ka 
haysato xagga dhaqaalaha ee saboolka ah, waxaa 
llaahay u ballan qaaday qofkii ciriiriga ka saara in 
isagana llaahay ka saari doono ciriiriga ifka iyo mid 
aakhiraba, waxaana jira inaan ciriiriga ka bixinta 

aan loola jeedin oo keli ah in qofka baahan la 
quudiyo, waxa looga jeedaa in laga kaalmeeyo 
siduu ciriiriga uga bixi lahaa oo uu lugihiisa isugu 
taagi lahaa. Tusaale ahaan, waxaa la bari karaa 
xirfad ama cilmi uu ku shaqaysto, waxaa loo 
samayn karaa mashruuc uu ka shaqeeyo iwm; 

3. Xaaladda saddexaad waa qofka Muslimka ah ee 
aad ku aragtid ceebo uu leeyahay oo aanu jecleyn 
in lagu ogaado marka qofkii ceeb Muslim ogaaday 
ee qariyay, waxaa llaahay u ballanqaaday in 
isagana loo qarin doono ceebihiisa if iyo 
aakhiraba, laakiin, ceebaha la qarinaayo kuma 
jiraan kuwa xuquuqda dadka kale ku dayacmeyso, 
matalan qofkii ku xadgudbaya xoolo ama sharaf 
dad kale inaad qariso ma aha, gaar ahaan, haddii 
marag laguu qabsado, waxaana caddaynaya 
aayado iyo axaadiis kale inaan waxyaalaha 
ceynkaas ah qofka loogu ceeb qarinaynin. 

Haddaba, wuxuu xadiiskani ku hanuuniyey 
Muslimka hubka uu kaga bixi karo dhibaatooyinka 
dhammaantood, hubkaas oo ah cilmiga, waxaanu 

ugu baaqay qofkii ciimiga barashadiisa isku 
shuqliya in lllahay u fududeynaayo jidka Jannada 
loo marayo, marka faa’iidada cilmigu kuma koobna 
dunida aynu ku nool nahay iyo danaha aan ku 
gaareyno maantadan la joogo ee aakhirana 
waxaad heleysaa Jannadii llaahay. 

Cilmigu sida ka muuqata xadiiskan kuma koobna 
ciimiga diiniga ah oo keliya, bal waxaa soo geli 
cilmi kasta oo wax tar leh sharcigii ilaahayna aan 
khilaafsaneyn ee qofka iyo bulshada kurbada 
lagaga saari karo ama gaajada lagaga bixin karo 
ama cadowga lagaga badbaadin karo ama wax 
kheyr ah muslimiinta loogu faa’iideyn karo. 

Haddana wuxuu xadiisku sheegay abaalgud weyn 
in la siin doono qofka walaalkii mar kastaba 
caawiya, kaasoo ah in gargaarka llaahay la jiri 
doono muddada uu gargaarka walaalkii wado, ugu 
dambeyn wuxuu xadiisku sheegay abaal—gudka 
ay leeyihiin dadka meel ku wada kulma iyagoo 
akhrisanaya oo baranaya kitaabka llaahay, waxa 
loogu abaal—gudayaa xasilloonaan iyo naxariis 

Alla oo lagu soo dejinayo, Malaa’iktuna 
hareerahooday fariisanayaan, llaahayna ku 
ammaani doono Malaa’ikta agtiisa ku sugan. 

Wuxuu ku khatimay xadiisku aasaaska dadka lagu 
kala sqoco marka la abaal—marinaayo oo ah qof 
kasta imaanka iyo camalka suubban uu la yimaado, 
oo lagu dari maayo xisaabta nasabkiisa, qabiilkiisa 
iyo xoolahiisa, sababtoo ah, llaahay dadka uma 
kala dhowa mana kala xigaan dhammaantood waa 
addoomadiisa, waxaana lagu kala bixinayaa 
abaalgudkooda qof kasta wuxud kheyrshaqaystay 
iyo siduu Alla uga baqay sharcigiisana ugu 
hoggaansamay. Qofkii carnal xun la yimid waxba 
nasabkiisu u tari maayo. 

FAA IIDADA XADIISKA 

1. Abaalgudka uu leeyahay qofkii muslim dhibaato 
ka saara; 

2. Ceebaha dadka in la asturo; 

3. Faa’iidada waxbarashada; 


4. Faa’iidada kuianka lagu baranaayo kitaabka 
ilaahay; 

5. Qiimaha dadka lagu abaalmarinaayo waa 
camalkiisa, qabiilkiisa qof la weydiin maayo; 

6. Abaalgudka loo ballan qaaday qofkii qof muslim 
ah dhibaatooyinka ka saara. 

XADIISKA 37aad 


DEEQSINIMADA ILAAHAY 


Waxaa laga weriyey ibn Cabbaas (Allaha ka raalli 
noqdee), in uu ka weriyey Rasuulkii llaahay in uu 
yiri: Wuxuu llaahay yiri: 


llaahay baa qoray samaanta lyo 
xumaantaba, kaddibna wuu kala 
caddeeyey, marka qofkll isku daya in uu 
samaan falo 00 aan falin, waxaa loo 
qorayaa llaahay agtiisa samaan dhan. 
Qofkii isku daya in uu samaan falo ee fala, 

waxaa looga qorayaa llaahay agtiisa 1( 
xasano ilaa 700 jibbaar iyo wax ka sii badan 
Qofkii isku daya in uu xumaan sameeyo ee 
aan falin, waxaa looga qorayaa llaahay 
agtiisa wanaag dhan, hadduu isku dayo oc 
uu falo waxaa loo qorayaa xumaan keli ah.’ 

Waxaa weriyey Bukhaari iyo Muslim 

Bal fiiri walaalow -llaahay xaqa ha ina waafajiyee- 
naxariistiisa weynaanteeda, u fiirso erayadaas 
(agtiisa) waa tilmaan sida llaahay u daryeelayc 
dadkiisa, ereyga (dhan) waa adkeyn; iyo daryeelid 
xoog leh. Wuxuu yiri, xumaanta qofkii isku dayaee 
ka joogsada waxaa loo qorayaa xasano dhan, 
waxaa lagu adkeeyey ereyga dhan, haddii uu falo 
xumaantii waxaa looqoray (hal) xumaan oo keli ah, 
waxaa lagu adkeeyey yaraanteeda hal ee laguma 
adkeyn (dhan)( sida xasanada. llaahay baa mahad 
leh, ceebna ka fog, mana koobi karno ammaantiisa. 

S HARAXA 

Waxaa jira in llaahay ku abuuray dunida xumaan 
iyo samaanba, isla markaana kala caddeeyey mid 
kasta jidka loo maro, dadkana awood u siiyey in ay 
kala doortaan labadaa jid qofba kuu rabo, 
haddana, loo caddeeyey qof kasta jidka uu maro 
abaalgudkiisa oo ah jidka xun in Naar lagu 
abaalmarinaayo, kan toosanna Janno lagu 
mutaysanayo.marka xadiiskani arrintaas si fiican 
ayuu inoogu caddeeyey. 

Wuxuu caddeeye/siduu llaahay addoomihiisa ugu 
roon yahay, wixii wanaag ah waa toban jibbaar ama 
in ka badan, wixii xumaan ah ee inta leysku dayo 
laga joogsado waxaa loogu abaal—guday wanaag, 
iyadoo ka joogsiga xumaanta lagu geesinnimo 
gelinayo, loona fududeynaayo in uu jidka 
wanaagsan raaco. Xumaantii uu sameeyeyna 
waxaa loogu abaalmariyey hal ciqaab oo keliya oo 
lama laba laabin sidii wanaagga loo boqollaal 
jibbaaray. 

Marka qofka garaadlaha ah ee dhiifoon waa in uu 
ka faa’iideysto nicmada llaahay inoogu roonaaday 
intaan waqtigu dhaafin oo uu la yimaado carnal 

fiican oo fara badan si loogu boqollaal jibbaaro. 


FAA’IIDADA XADIISKA 

1. Isku dayga wanaagga waxaa lagu helayaaajar; 

2. Camalka wanaagsan waa kan waxtara, waana 
kan la boqollaal jibbaarayo; 

3. Ka joogsiga dembiga lagu fekeray ee aan lafalin, 
waxaa lagu helaayaa ajar; 

4. Deeqda llaahay oo aan xad lahayn; 

5. In lagaga daydo llaahay sida dadka loogu 
abaalgudo. oo qofkii wanaag fala uu heloabaalgud 
wanaagsan, qofkii xumaan ku kacana lagu 
abaalmariyo in xumaantiisa wax ku eg, oon lagu 
xad—gudbin, haddii aan layska cafinba, si loogu 
geesinimo geliyo in uu ka noqdo jidka qalloocan oo 
uu ku soo darsamo dadka toosan. 

XADIISKA 38aad 


QOFKA COLAADIYA MU’MINIINTA 
JIDKA ILAAHAY KU TOOSAN 

Waxaa laga weriyey Abuu Hureyra (Allaha ka raalli 
noqdee), in uu yiri Rasuulkii llaahay (SCW) wuxuu 
yiri: 

Illahay baa yiri qofkii colaadiya qof mu’min 
ah ee ii hoggaansan ha u darbado dagaal. 
Waxa addoonkeygu uu iigu soo dhowaado, 
waxaan ugu jecelahay wixii aan ku waajib 
yeelay, waliba addonka fiican waa kii ku 
dadaala waajibka dabadi la imaanshaha 
sunnada, marka sifaada laga helo 
addoonkeyga wuxuu muteysan inaan dhab 
u sii jeclaado, haddii aan jeclaadona 
waxaan u noqonayaa dhegaha uu wax ku 
maqlo, indhaha uu wax ku arko, gacanta uu 
wax ku qabsado iyo lugaha uu ku socdo, 
haddii uu wax i warsado waan siinayaa, 
haddii uu i magan—galona waan 
magen—gelinayaa.’ 

Waxaa weriyey Bukhaari 

SHARAXA 

Xadiiskani wuxuu ka hadlayaa dhowr arrimood oo 
kala ah: Sida llaahay ugu hiilinaayo Awliyadiisa, 
waxyaalaha llaahay loogu dhowaanayo, iyo kuwa 

uu kugu jeclaanayo, qofka guta waajibka iyo 
sunnada sida llaahay ugu gargaarayo. 

Wuxuu xadiisku caddeeyey qofkii colaadiya qof 
llaahay weli u yahay in llaahay la daggallamayo. 
Marka qofkii u bareera dagaalka llaahay isagaa 
yaqaanna siduu isaga dhicinayo. Dadka llaahay 
weliga u yahay waa mu’miniinta dhabta ah, sida ay 
caddaysay aayada 258 ee Al—Baqra oo leh: 
(llaahay baa weli u ah dadka isaga rumeeyey), 
wuxuu kaloo sheegay xadiisku in wax llaahay 
loogu dhowaado uu ugu jecel yahay in la fuliyo 
wixii uu faray. Weliba addoonka fiican waa kii ugu 
dhowaada Rabbigiisa camalka sunnada ah, si uu 
llaahay u jeclaado. 

Qofkii llaahay jeclaado wuxuu u noqonayaa indho, 
dhego, gacmo iyo lugo. Qofkii llaahay sidaa u 
noqdana dhegahiisa waxaan llaahay raalli ka 
ahayn ku maqli maayo, indhihiisuna ku dhici 
maayaan waxaan khayr ahayn, gacantiisana ku 
fidin maayo waxaan wanaag ahayn, lugihiisana 
ugu tallaabsan maayo meel aan khayr ku jriin, 

macnaha laxaadkiisa waxaan carnal khayr ahayn 
ku qaban maayo, kaasoo ah wax isaga ama 
muslimiinta kale wax u taraya oo dheef u soo 
jiidaya ama dhib ka saaraya ama carnal kale oo wax 
u taraya. 

Qofkii xaalkiisu sidaa noqdo wuxuu llaahay ka 
baryo wuu helayaa haddii llaahay magan galo, 
waxa kasto oo jira oo xumaan ah waa ka magan- 
gelinayaa, qofkii llaahay magan—geliyana wuxuu 
ku jiraa guri ammaan ah, cid kale ee uu ka 
baqayana ma jirto. 

Marka wax xumaan ah ama dhibaato ah la kulmi 
maayo qofkii ku guuleysta imtixaanka adag ee ah 
in la fuliyo faradka llaahay iyo sunnayaasha. 

FAA’IIDADA XADIISKA 

1. Qofka mu’minka colaadiya ciqaabta uu 
mudanayo; 

2. Waxa llaahay loogu dhowaado waxaa uu fadli 

badan hirgelinta sharciga Islaamka iyo ku 
dhaqankiisa; 

3. Qofkii waajibaadka guta, sunnadana ku dara 
sida llaahay ugu gargaarayo, ducadiisana loo 
aqbalayo; 



<uii ^ ^ isf *> u*. 0* 


Uli 


L' ' U * ' ' ' " < , 

<. UaixJl jji>w ^ )) 


^JIp \ jja V* ^ c 



XADIISKA 39aad 


XAALADAHA AAN QOFKA LOO 
QABANAYN DEMBIGA UU FALO 

Waxaa laga weriyey ibn Cabbaas (Allah ka raalli 
noqdee), in uu yiri Rasuulkii llaahay (s.c.w.): 

Ilaahay wuu ka dhaafay ummaddiisa 
gafafka aan ula kaca loo falin, hilmaanka 
iyo waxa lagu qasbay.” 

Waa xadiis Xasan ah, waxaa weriyey Ibnu Maajih 
al-Beyhaqi iyo kuwo kale. 

S H A R A X A 

Qofka dembiga lagu ciqaabayo waa in uu 
qaan—gaar yahay oo caqligiisa qabo, oo uu kas iyo 
maag u falo dembiga ama waajib uu ka tago. 
Haddiise saddex arrimood midkood ku dhacdo loo 
qaban maayo dembigii.seddexdaa arrimood oo 
kala ah: 

1. Haddii si aan ula—kac lahayn uu dembiga ku 
galo; 

2. Haddii isagoo hilmaansan ama jaahil ka ah in 
falkaasi dembi yahay uu dembiga galo; 

3. Haddii lagu qasbo in uu dembiga falo. 

Saddexdaa xaalo midna lagu ciqaabi maayo qofka 
dembiga uu la yimaado amase waa laga cafinayaa. 

Marka waxaan ka garan karnaa halkaas in qofka 
dembiga lagu ciqaabayaa yahay midka uu qofku 
awood iyo karti u leeyahay kas iyo ogaalna u galo. 

FAA’IDADA XADIISKA 

1. Xaaladaha aan lagu ciqaabeyn qofka dembiga 
uu galo; 

2. Qofku wuxuu ku qaadayaa mas’uuliyadda waa 
caqligiisa; 

3. Waxa ka mid ah xaaladaha aan qofka loo 
ciqaabin dembigiisa waallida, caruurnimada iyo 
xaalad kasta oo qofka caqligu kaga maqan yahay 
sababo awooddiisa ka baxsan, haddiise uiacaqftga 
iska suuliyo ikhtiyaarkiisa dembigil kama dhacayo. 

XADIISKA 40aad 

INAAN LAYSKU HILMAAMIN DUNIDA 

Waxaa laga weriyey ibn Cumar (Allaha ka raalli 
noqdee),in uu yiri: 

Rasuulkii llaahay ayaa garabka igaqabtay 
oo yiri: 

Ku ahow dunida sidii nin marti ah ama 
socoto ah”, ibn Cumar(isaga iyo aabbihaba 
ilaahay ha ka wada raalli noqdee), wuxuu 
oran jirey haddii aad galbaysato ha sugin 
waaberiga, haddii aad waabariisatona ha 
sugin galabnimada, intaad fayowdahay u 
sa hay—qaado cudurka, intaad nooshahay 

wax u hormarso dhimashada. 


Waxaa weriyey Bukhaari 

S H A R A X A 

Waxaa jira in qof kasta oo ku nool dunidaog yahay 
in uu ka tegi doono, laakiin, qofna ma oga waqtiga 
uu ka tegayo, waxaa kaloo jira in qofka muslimka 
ah og yahay in dunidu tahay beerta aakhiro, 
qofkuna goosan doono wuxuu beertaa ku 
abuurtay. 

Xadiiskani wuxuu innagu baraarujinayaa inaan 
maatinta aan joogno wixii aan qabsan karno aan 
fulinno oo aynaan dib u dhigin, sababtoo ah ma 
hubtid inaad berri gaari doonto. Marka qofkii lagu 
yiraahdo berri shaqo laguuma hayo ee maanta 
waxaad shaqaysato ayaad berri ku noolaanaysaa, 
waxaa hubaal ah in uu shaqada laban laabi lahaa. 

Sidaa awgweed waa inaan waqti iska lumin ee 
ilbiriqsi kasta ka faa’iideysanno waqtigeenna 

qaaliga ah, kuna tebinno falal wax inoo tara if iyo 
aakhiraba. Waxaannu innooga digay inaan dib u 
dhigno ficil aan maanta fulin karno. 

Tusaale ahaan, intaad is—tiraahdo berri ayaad 
towbad keeni doontaa, berri ayaad salaad billaabi 
doontaa, berri ayaad wax sadaqaysan doontaa, 
berri ayaad aasaasi doontaa masaajid, dugsi, 
warshad ama wax kale oo bulshada wax u taraya. 
Marka wuxuu xadiisku ina farayaa haddii aad 
subax joogtid lama hubo inaad galabta gaareysid, 
haddaad galab joogtid lama hubo inaad 
waabariisanayso, marka ficilka kheyrka ah ee 
maanta aad qaban karto dib ha u dhigin. 

Xadiis kale wuxuu sheegayaa inaan qofku 
seexannin ilaa dardaarankiisu barkinta ugu hoos 
jiro, sababtoo ah haddii aadan sidaa yeelin oo tii 
Alle kuu timaado lama garan karo xaqa laguugu 
leeyahay iyo kan kaa maqan midna. Xadiis kale 
wuxuu ahaa haddii adigoo talfaalaya geedwax tar 
leh saacaddu kacdo oo aad ka gaarsiin karto 
tallaalka geedkaas tallaal, maxaa yeelay, ficilkaa 
aad gacanta ku hayso laftiisa ayaa lagaa ajar 
siinayaa. 



Cabdullaahi Ibnu Cumar, wuxuu dadka ku waanin 
jirey in ay carnal fashaan intay fayowyihiin iyo in ay 
wax wanaagsan u hormarsadaan aakhiro intay 
nolosha ifka ku raaxaysanayaan. 

FAA’IIDADA XADIISKA 

1. Inaan leysku halleyn adduunyada; 

2. In fayoobida tooga faa’iideysto jirrada; 

3. In aakhiro loo hormarsado wax ku anfaca; 

4. In lagu degdego towbada oo aan dib loo dhigin; 

5. In saacad kasta loo diyaar—garoobo 
dhimashada; 

6. Inaan waqtiga hal ilbiriqsi leyska dhumin oo 
looga faa’iideysto in la qabsado wax ku anfacaya if 
iyo aakhiraba. 

XADIISKA 41aad 
HAWADA MU’MINKA 


Waxaa laga weriyey abuu Muxammad Cabdullaah 
ibn Camar ibn al—Caas (Allaha ka raalli noqdee), 
Rasuulkii llaahay (s.c.w.) wuxuu yiri: 

Qofkiin ma rumeeyo (Diinta), ilaa 
hawadiisu raacdo wixii aan la imid.” 

Waa xadiis Xasan ah, saxiix ah, waxaa lagu weriyey 
Kitaabka Xujada. 

SHARAXA 


Xadiiskani wuxuu aasaas u yahay ku dhaqanka 
Islaamka runta ah. Qof kasta wuu iska sheegan 
karaa Islaamnimada, laakiin, waxaa lagu kala 
soocayaa marka la yirahdo ha lagu dhaqmo. 
Muslimka runta ah, wuxuu jecel yahay uu ku 
farxayaa in uu raaco wuxuu Nebiga la yimid oo ah 
Qur’aanka iyo Xadiiska, marka qofkii aan qalbiga u 
furin ee aan ku kalsoonaan, kuna dhaqmin 
sharciga Islaamka barasho dabadeed ma aha 
muslim quman oo dhab ah. 

Haddaba, naftaada la xisaabtan in hawadu raacsan 
tahay wixii Nebigu (s.c.w.) la yimid iyo in kale, 
waxaana jira astaan aad isku garan karto oo ah 
marka adigoo ku kacaya ficil, ha ahaado mid xun 
ama mid aad ula niyeysato cibaado ee lagu 
yiraahdo arrinkan sidaa ah Nebigu wuu reebay 
ama sidaa uguma dhaqmi jirin, maxaad iska 
dareemaysaa? 

Haddii hawadaadu raacsan tahay wuxuu Nebiga la 
yimid, halkaasaad ku joogsanaysaa markaasaad 
hubsanaysaa wuxuu Nebigu faray ama Qur’aanka 
faray, haddiise aad tahay qof hawadiisa raacay 
waad dafiraysaa markaasaad sanka taageysaa oo 
aad la diriraysaa qofkii kugu baraarujin lahaa jidkii 
Rasuulka ama waxaad ku hadlaysaa erayo aan ku 
habboonayn halkii aad xaqa ka baari lahaydna 
waad sii baadiyoobaysaa oo aad xaqa uga sii 
fogaanaysaa. 

Haddaba, ogow haddaad doonaysid inaad noqotid 
Muslim quman, isku day inaad ficilkaaga ku 
miisaantid wixii Nebi Muxammad (s.c.w.) la yimid 
llaahay ha innagu toosiyo tubtii Rasuulka iyo tii 
Khulafadii hanuunsanayd. 

FAA’IIDADA XADIISKA 

1. Qofka Muslimka ah waa in uu waafajiyo 
camalkiisa wixii Nebiga la yimid; 

2. Waa in lagu dadaalo in la raaco Nabiga ficilkiisa 
iyo habka uu u dhaqmi jirey; 

3. Ka jeedsiga iyo nicidda raacidda Nebiga waa 
gaalnimo; 

4. Muslimka xaqa ah, waa kan ku dayda Nebigiisa 
iyo asaxaabtiisa, waa kaa midka keli ah ee lagu 
hubo nabadgelyo iyo qumanaan in Jannada lagu 
gelaayo. 

XADIISKA 42aad 


KHATARTA SHIRKIGA 


Waxaa laga weriyey Anas (Allaha ka raalli noqdee) 
in uu yiri: Waxaan maqlay Rasuulkii llaahay (s.c.w.) 
oo leh: 

Wuxuu yiri llaahay: Ina Aadamow intaad ii 
yeeraysid oo aad iga rajo qabtid waan kuu 
dhaafayaa wixii dembiyo kaa dhaca, 
anigoon u dan gelin badnaantooda iyo 
xumaantooda. Ina Aadamow haddii 
dembiyadaadu cirka taabtaan, kaddibna 
aad i weydiisato dembi—dhaaf waan kuu 
dembi dhaafayaa. Ina Aadamow haddii aad 
iila timaaddid dhulka muggiis oo dembiyo 
ah; kuna dhimatid adigoon ii shariikyeelin, 
cibaadada, hoggaansanka, iyo maqalka cid 

kale ila wadaajin, waxaan ku siinayaa 
dhulka muggi oo dembi dhaaf ah.” 

Waxaa weriyey at-Tirmidi oo yiri waa Xadiis Xasan 
oo saxiix ah. 


SHARAXA 

Xadiiskani wuxuu inoo caddeynayaa khatarta iyo 
halisnimada shirkiga iyo sida llaahay ugu geesi 
gelinayo dadka in ay ka soo noqdaan gafafkooda 
ugana towbad keenaan. 

Dembiga waxaa ioola jeedaa ku xad— gudubka 
qodob ama qodobbo ka mid ah Sharciga Islaamka. 
Asalka dembi kastana kama baxsanasaddexnooc: 

1) Ku xad—gudub wax llaahay xaaraantinimeeyey 
in la falo sida ku xadgudubka xuquuqda dadka, 
xoolahooda iyo sharafkooda ama ku xadgudubka 
xuquuqda llaahay sida inaad cid wax la wadaajisid 
isagoo keli ahaan u yeeshay abuurka iyo 

maamulka kownka, ahna midka qura ee xaq u leh in 
la raaco, loo hoggaansamo ee wuxuu amray lagu 
fartoomo, wixii uu reebayna laga reebtoomo. 

2) Gudasho la’aanta waajibaadka llaahay faray 
sida salaadda, sekada, soonka, xajka.dhowritaa- 
nka xuquuqda waalidiinta.inay dumarka xidhaan 
maryo oogadooda wada astura oo ay ka xijaabtaan 
gayaankooda, inay is dhex gelin, isku dhafnaan 
sida xoolahii, ragga iyo dumarka is gaya ee aan 
guur xalaal ah ka dhaxeyn iyo arrimaha kale ee 
Rabbi ama rasuulkiisii ina fareen ee laga heli karo 
qur’aanka kariimka ama sunnada rasuulka (SCW). 

3) U—gudashada waajibaadka si aan sharcigu 
farin, sida bidcada oo ah in lagu daro sharciga wax 
aan llaahay iyo Rasuulkiisu midna jideyn. 

Haddii si kale loo fiiriyo cidda xuquuqda lagu 
xadgudbayo iska leh, waxaad arkaysga in ay qaar 
yihiin xuquuq llaahay sida cibaadada, qaarna ay 
aadamigu iska leeyihiin, marka dembiga lagu 
sheegay Xadiiskan ee llaahay dhaafayo marka laga 
toobad—keeno waa kuwa llaahay, laakiin, 

xuquuqda aadamiga waa in qofku gudo marka uu 
toobad—keeno. 

Xadiisku wuxuu caddeeyey qofkii ku dhinta 
dembiyo aanu ka toobad—keenin, ha yeeshee 
markaa u dhimanayey llaahay u hoggaansanaa, ku 
mideynayey maqalka iyo adeecidda, kitaabkuu soo 
dejiyey iyo nebiguu soo diray dhab u raacsanaa, 
shirki nooc iyo waji u yeeshaba ka fogaa in llaahay 
qofkaa shirkiga ka marnaa wixii dunuub kale ka 
dhacay dhaafi doono, ama ka goyn doono. 
Halkaana waxaa ka muuqda ip qofkii ku dhinta 
shirki inaan llaahay u dhaafayn dembigiisa ee la 
marin doono ciqaabta uu mudan yahay, laguna 
waarinayo, maxaa yeelay, wuxuu Nebigu Xadiis 
kale ku sheegay in dembiga Sadamigu galo 
shirkigu ugu weyn yahay. Aayad Qur’aan ah oo ku 
jirta Suuradda an-Nisaa, aayaddeeda 116aad, 
waxaa lagu sheegay in llaahay qofkuu doono u u 
dembi dhaafi doono, laakiin, ninkii llaahay 
cibaadada oo noocyo iyo wajiyo badan cid kale la 
wadaajiya aanu u dembi dhaafi doonin. Marka si 
looga digtoonaado dembigaa qofka gafsiinaya 

dembi—dhaafka Alla waa in la barto waxa uu yahay 
si aan loogu dagmin. 

Shirkigu asal ahaan waa wadaajin sida loo 
wadaago caanaha, cuntada iyo xoolaha, 
shirkigana waxaa loola jeedaa in xaqa llaahay 
gaarka u ah tala wadaajiyo cid khalqigiisa ah. 

Waxaa waajib ku ah dadka in ay Alle keligi 
caabudaan. Tusaale ahaan, haddaad salaadda u 
tukato in lagugu ammaano ama aad sadaqada u 
bixisid in lagugu faaniyo, ama wax Haahay laga 
baryo ood cid kale la barrdid ood tiraahdid llaahay 
iyo Hebelow arsaaq i siiya ama ilmo i siiya ama 
darajo i siiya i.w.m., marna ma bannaana in llaahay 
cid kale lagu ladho, maxaa yeelay, ma jirto cid kale 
oo wax la wadaagta. 

Nebiguna (s.c.w.), isagoo dadka uga digaya sida 
shirkigu ugu dhuunto camalka, ayuu yiri shirkigu 
waa ka dhuuman og yahay Qur’aansho madow oo 
habeen gudcur ah ku ko socota dhagax sallax ah 
oo siman.marka Qur’aanshada sidaas ah, 

shanqarna aan lahayn laga maqli karo, sidaas oo 
' kale ayuu shirkigu ugu dhuuman karaa camalka 
qofka. 

Haddaba taasi waa in ay ku xambaarto qofka 
muslimka dhabta ah digtoonaan iyo feejignaan, si 
uu uga badbaadiyo cibaadadiisa in shirki soo galo 
ama ku dheehmo, marka qof kasta isagaa ka 
mas’uul ah siduu shirkiga isaga ilaalin lahaa. 

FAA’IIDADA XADIISKA 

1) Wuxuu xadiiskani faa’ideynayaa in qofkii ku 
dhinta dembi aan shirki ku jirin llaahay u naxariisan 
doono, xataa haddii lagu ciqaabo dembiyada 
qaarkood, inuu janno ku dambeyn doono sida ay 
sheegeen xadiisyo kale. 

2) Ninkii ku dhinta dembi shirki ku jiro isagu 
llaahay ka sugi maayo naxariis sida lagu sheegay 
Aayad Qur’aan ah oo ku jirta Suuradda 
Al—Baqara, oo micnaheedu yahay ninkii llaahay u 
shiriig yeela ama xaq llaahay cid kale ku ladha in 

jannada laga xaaraantinimeeyey, hoygiisuna 
noqon doono naarta, oo meel hoog ah. Ilaahay ha 
innaga badbaadiyo. 

